Η Lufthansa θέλει να καταργήσει θέσεις εργασίας - Βασικός στόχος οι θυγατρικές - sofokleous10.gr\nΗ Lufthansa θέλει να καταργήσει θέσεις εργασίας – Βασικός στόχος οι θυγατρικές\nΗ πανδημία έχει σοβαρές επιπτώσεις στις αεροπορικές εταιρείες. Η Lufthansa θέλει να καταργήσει θέσεις εργασίας στην Γερμανία, ωστόσο δεν είναι εύκολο να καταγγελθούν τα συμβόλαια. Η αντίσταση που συναντά η εταιρεία είναι σθεναρή Ο όμιλος θέλει να προχωρήσει στο κλείσιμο θυγατρικών εταιριών, ωστόσο πολλοί από τους εργαζόμενους έχουν συμβάσεις εργασίας που δεν μπορούν εύκολα να καταγγελθούν. Κάποιοι ζουν με βραχυπρόθεσμα επιδόματα ενώ σε κάποια τμήματα γίνονται ακόμα προσλήψεις.\nΟ όμιλος είχε αποφασίσει να κινηθεί σχετικά γρήγορα και να κλείσει την θυγατρική Germanwings. Μετά το δυστύχημα που προκλήθηκε από ένα εκ των δύο πιλότων τον Μάρτιο του 2015 με 150 θανάτους, το εμπορικό σήμα της μετέπειτα Eurowings είχε υποστεί μεγάλη ζημιά. Επίσης η SunExpress Germany, μια κοινοπραξία με την Turkish Airlines δεν είχε επίσης καθόλου καλές προοπτικές με τις συνθήκες που επικρατούσαν στην πανδημία.\nΔυσοίωνο μέλλον για τους εργαζόμενους\nΤα πληρώματα της SunExpress έκαναν μεταξύ άλλων τουριστικές πτήσεις μεγάλων αποστάσεων με το λογότυπο της Eurowings, θυγατρικής της Lufthansa. Περίπου 2.600 εργαζόμενοι αντιμετωπίζουν τώρα αβέβαιες προοπτικές δουλειάς. Οι προοπτικές είναι εξαιρετικά δυσοίωνες ακόμα και εάν ο βασικός κορμός της εταιρείας και η Eurowings Discover, η νέα εταιρεία που συστήθηκε, χρειαστούν από περίπου 300 άτομα.\nΟ δικηγόρος Μάρτιν Λόιφγκεν από το Ρομερσκίρχεν εκπροσωπεί περισσότερους από 150 πιλότους και αεροσυνοδούς που θέλουν να προσφύγουν στη δικαιοσύνη. Είναι της άποψης ότι ορισμένες λειτουργίες της Lufthansa έχει περάσει σε άλλες εταιρείες, οι οποίες δεν έχουν καν το δικαίωμα να απολύσουν εργαζομένους. Από τον Ιούνιο και μετά τα Εργατικά Δικαστήρια στην Κολωνία και τη Φρανκφούρτη θα ασχοληθούν με αυτές τις υποθέσεις. Σύμφωνα με πληροφορίες, δεν διαφάνηκε πάντως προθυμία για συμβιβασμό από την πλευρά της Germanwings.\nΗ Lufthansa, από την άλλη πλευρά, δεν θεωρεί πως υπήρξε μεταβίβαση εργασιών με αποτέλεσμα όλοι οι υπάλληλοι να υπαχθούν σε άλλη εταιρεία, όπως δήλωσε εκπρόσωπός της\nΠιλότοι και αεροσυνοδοί\nΟι πιλότοι της SunExpress με άδεια για Boeing 737 δεν περιλαμβάνονται σε αυτούς που μπορούν να καταθέσουν αίτηση για να μείνουν.. Πρόκειται για ένα είδος αεροσκάφους που δεν χρησιμοποιείται πλέον σε ολόκληρο τον όμιλο της Lufthansa. Η Ένωση Πιλότων Cockpit τους προσφέρει νομική προστασία, αλλά θεωρεί ότι οι πιθανότητες να παραμείνουν είναι περιορισμένες λόγω της έλλειψης ευκαιριών εργασίας. Στην καλύτερη περίπτωση, αυτοί που επηρεάζονται μπορούν να ζητήσουν αποζημίωση σύμφωνα με ένα κοινωνικό πρόγραμμα ή να τους δοθούν ευκαιρίες περαιτέρω κατάρτισης. «Ικανοποιημένος δεν είναι κανένας», αναφέρει εκπρόσωπος του συνδικάτου των πιλότων VC.\nΤο συνδικάτο Verdi από την άλλη πλευρά εκτιμά ότι οι πιθανότητες των αεροσυνοδών για παραμονή στην Eurowings είναι σημαντικά υψηλότερες.\nΗ εταιρεία ελπίζει να κινήσει 80 τζετ. Εκτός από τους κλασικούς προορισμούς διακοπών στη Μεσόγειο υπάρχουν πλέον συνδέσεις και με την Νοτιοανατολική Ευρώπη. Όσον αφορά τους τουριστικούς προορισμούς, η Ελλάδα και οι Κανάριοι Νήσοι καταγράφουν αύξηση.\nΟι πιλότοι της μητρικής εταιρείας της Lufthansa έχουν ακόμη αρκετό χρόνο για να συμφωνήσουν σε ένα μοντέλο μερικής απασχόλησης. Εάν δεν υπάρξει όμως συμφωνία, τότε 1.200 από τους περισσότερους από τους 5.000 πιλότους θα πρέπει να φύγουν το δεύτερο τρίμηνο του επόμενου έτους.


FSFE Ενημερωτικό δελτίο - Μάιος 2011 - FSFE\nFSFE Ενημερωτικό δελτίο - Μάιος 2011\nΑρχές ανταγωνισμού: Το Ελεύθερο Λογισμικό προστατεύει τον ανταγωνισμό\n882 πατέντες λογισμικού, που σχετίζονται με το GNU/Linux, στα χέρια ανθρώπων που θα μπορούσαν να τις χρησιμοποιήσουν για να πιέσουν τις εταιρείες Ελεύθερου Λογισμικού και τους προγραμματιστές; Ίσως στα χέρια της Microsoft, η οποία για χρόνια χρησιμοποιεί νεφελώδεις ισχυρισμούς για να απορροφά τέλη αδειών χρήσης από εταιρείες που χρησιμοποιούν τον πυρήνα Linux στα προϊόντα τους. Αυτόν το μήνα οι αρχές ανταγωνισμού της Γερμανίας και των ΗΠΑ ενέκριναν την πώληση των πατεντών αυτών στο CPTN, μια κοινοπραξία που αποτελείται από τις Microsoft, Oracle, Apple και EMC. Αλλά ξεκόβοντας από δυσάρεστες εκπλήξεις κατά την αναμονή δημοσίευσης των λεπτομερειων της απόφασης, ουδετεροποιήσαμε τον κίνδυνο για το Ελεύθερο Λογισμικό.\nΟι πατέντες λογισμικού είναι ένα περίπλοκο θέμα και οι αρχές ανταγωνισμού δεν συνηθίζουν να το αντιμετωπίζουν. Έτσι με αρχή το Δεκέμβριο του 2010 εξηγήσαμε στις αρχές ανταγωνισμού της Γερμανίας γιατί η πώληση πατεντών είναι ιδιαιτέρως προβληματική. Στην πρώτη μας και στη δεύτερη υποβολή εξηγήσαμε τους μηχανισμούς που κάποιες εταιρείες χρησιμοποιούν για να ανταγωνίζονται στην αγορά λογισμικού και πώς προστατεύουν τα μονοπώλιά τους.\nΣτο δελτίο τύπου που εξέδωσαν οι αρχές όχι μόνο υπογράμμισαν τη σημασία του Ελεύθερου Λογισμικού για τον ανταγωνισμό και ότι οι αγωγές πατεντών είναι εναντίον του ανταγωνισμού, αλλά επίσης ότι οι απειλές με όπλο τις αγωγές, όπως οι στρατηγικές με βάση το φόβο, την αβεβαιότητα και την αμφιβολία (FUD) από ορισμένες εταιρείες μη-ελεύθερου λογισμικού, μπορεί να είναι εναντίον του ανταγωνισμού.\nΈτσι για πρώτη φορά, οι αρχές ανταγωνισμού αναγνώρισαν και τον ουσιαστικό ρόλο του Ελεύθερου Λογισμικού για τον ανταγωνισμό και ότι οι αγωγές πατεντών από κυρίαρχους παίκτες της αγοράς μπορεί να είναι εναντίον του ανταγωνισμού. Αυτή η επισήμανση θα είναι επίσης σημαντική για μελλοντικές αντιπαραθέσεις, όταν η συμπεριφορά των μεγάλων εταιρειών μη-ελεύθερου λογισμικού θα χρειαστεί να αξιολογηθεί με βάση τη νομοθεσία για τον ανταγωνισμό.\nΌπως ο διάβολος στις λεπτομέρειες, ελπίζουμε να ακούσουμε την ακριβή διατύπωση των συμβολαίων του CPTN για να την αξιολογήσουμε. Αυτή η δουλειά απαιτεί πολύ χρόνο και δεν θα μπορούσαμε να παρακολουθήσουμε αυτές τις δραστηριότητες χωρίς την υποστήριξη από εφάπαξ δωρεές όπως και από τις τακτικές δωρεές, τις συνεισφορές από τα Μέλη μας.\nΗ αποστολή είναι εφικτή\nΣήμερα, οι 17 στις 100 δημόσιες υπηρεσίες με τις οποίες επικοινωνήσαμε, ήδη ανταποκρίθηκαν και αφαίρεσαν τις διαφημιστικές καταχωρήσεις μη-ελεύθερων προγραμμάτων ανάγνωσης αρχείων PDF από τους ιστοτόπους τους. Η πρόοδος που έχει επιτύχει η δράση φαίνεται στη λίστα σφαλμάτων που διατηρούμε. Μέχρι τώρα έχουμε λάβει μόνο μία αρνητική απάντηση. Ωστόσο, καθώς περίπου 83 τοις εκατό των υπηρεσιών με τις οποίες επικοινωνήσαμε δεν έχουν απαντήσει ακόμη, θα θέλαμε να τους υπενθυμίσουμε την επιστολή που τους στείλαμε και να ζητήσουμε να ανταποκριθούν. Αυτό θα πετύχει μόνο με τη βοήθειά σας. Για να συμμετάσχετε, ακολουθήστε τα βήματα από τις οδηγίες για τη συνέχεια. Σε συντομία είναι αυτές εδώ:\nΔείτε τους οργανισμούς στη χώρα σας οι οποίοι φαίνεται να μην έχουν απαντήσει ακόμη,\nεπικοινωνήστε και υπενθυμίστε τους την επιστολή του FSFE για το απαράδεκτο των διαφημιστικών καταχωρήσεων ιδιοκτησιακού λογισμικού από δημόσιες υπηρεσίες, και\nζητήστε τους να αφαιρέσουν τις καταχωρήσεις ιδιοκτησιακού λογισμικού από τους ιστοτόπους τους.\nΑν ανακαλύψετε διαφήμιση μη-ελεύθερου προγράμματος ανάγνωσης αρχείων PDF, η οποία δεν βρίσκεται στη λίστα μας, ενθαρρύνεστε να επικοινωνήσετε με δική σας πρωτοβουλία. Για δημόσιες υπηρεσίες χρησιμοποιήστε μια τροποποιημένη έκδοση της επιστολής μας, για εταιρείες και μη-κερδοσκοπικούς οργανισμούς εργαζόμστε σε ένα πρότυπο, αφού οι εθελοντές θα έχουν πείσει οργανισμούς όπως η Greenpeace Germany να προτιμήσουν τους συνδέσμους προς το pdfreaders.org .\nΑποθήκευση δεδομένων ανά χρήστη και υπό τον έλεγχο του χρήστη. Αυτός είναι ο στόχος του unhosted web. Στο έργο αυτό αναφερόμαστε αυτόν το μήνα στη Συνέντευξη στην Κοινότητα με τον Michiel de Jong. Αν θέλετε να το συζητήσετε σε προσωπικό επίπεδο με τον Michiel, θα βοηθήσει ως εθελοντής περιπτέρων για μία ημέρα κατά τη διάρκεια της Linuxtag στο Βερολίνο.\nΕλεύθερο Λογισμικό για τον δημόσιο τομέα: έχουμε προσφέρει δεδομένα για την Ευρωπαϊκή Επιτροπή σχετικά με τον εκσυγχρονισμό του τρόπου με τον οποίο οι δημόσιες υπηρεσίες αγοράζουν λογισμικό και σχετικές υπηρεσίες.\nΠρος το παρόν τα μέλη ξεκινούν νέες ομάδες Κοινότητας στο Augsburg (Γερμανία) και Manchester (UK). Για την ομάδα του Μάντσεστερ ο συντονιστής μας για τη Βρετανία Sam Tuke σχεδίασε ένα καλό πρότυπο παρουσιάσεων για την Κοινότητα στο οποίο μπορείτε τώρα να έχετε πρόσβαση από το meeting howto.\nΑξιοσημείωτα άρθρα από τον πλανήτη της Κοινότητας περιλαμβάνουν:\nΤο άρθρο του Timo Jyrinki σχετικά με την παρουσσίαση "tuning an old but free phone" με σχετικά βίντεο από το FSCONS,\nΤο άρθρο του Carlo Piana "Doors opened at Openoffice" σχετικά με την ανακοίνωση της Oracle ότι θέλουν αν κάνουν το OpenOffice.org ένα έργο ανάπτυξης της Κοινότητας,\nκαι το άρθρο της Lena Simon σχετικά με παλιούς μύθους σε μια ψηφιακή κοινωνία (στα Γερμανικά) το οποίο καλύπτει και ορισμένα ζητήματα τα οποία πρέπει να εξηγούμε συχνά.\nΗ πανάξια συνταξιοδότηση του Groklaw. Το Groklaw κλείνει και όπως ο ομοθυγατρικός με εμάς οργανισμός θα θέλαμε να τους ευχαριστήσουμε για την καλή δουλειά.\nΑδειοδότηση Ελεύθερου Λογισμικού, επιχειρήσεις Ελεύθερου Λογισμικού, πατέντες λογισμικού και άλλα θέματα που καλύπτουν από νομική άποψη οι σύνδεσμοι για το Ελεύθερο Λογισμικό και τη νομοθεσία της Matija. Διαθέσιμες εκδόσεις 29.03.-17.04., 18.04.-24.04., και 25.04.-29.04..\nΔραστηριοποιηθείτε - Θέσεις μαθητείας στο FSFE\nΑναζητάμε έξυπνους, ενθουσιώδεις βοηθούς για να ενωθούν με την ομάδα μας. Συμπληρώστε και εσείς μια αίτηση για μια θέση μαθητείας, ή διαδώστε το. Προσφέρουμε:\nμια δυναμική και συναρπαστική περίοδο σε μια δυναμική MKO δραστήρια σε διεθνές επίπεδο,\nάμεση εμπειρία στις οργανωτικές και κοινοτικές διαδικασίες,\nτην ευκαιρία για ανάληψη πρωτοβουλιών και πραγματοποίηση ιδεών και\nτην ευκαιρία να συναντηθείτε και να εργαστείτε με υποστηρικτές του Ελεύθερου Λογισμικού από όλην την Ευρώπη.\nΕκτός από τους σημερινούς βοηθούς Natalia Evdokimova και Nicolas Jean, οι βοηθοί που πέρασαν περιλαμβάνουν το συντονιστή για την Ιταλία Giacomo Poderi, τον αντιπρόσωπο της Κοινότητας Hugo Roy, τον πρόεδρό μας Karsten Gerloff, το συντονιστή για τη Βρετανία Sam Tuke, το μέλος της Σουηδικής ομάδας Stian Rødven Eide, το συντονιστή για την ομάδα εκπαίδευσης Thomas Jensch και τον εκδότη του δελτίου, ο οποίος ήταν ο πρώτος βοηθός του FSFE. Έτσι όπως μπορείτε να δείτε, η μαθητεία είναι μια καλή αρχή για να ασχοληθείτε περαιτέρω με το FSFE.


Τέλη Σεπτεμβρίου οι αποφάσεις για την στρατιωτική θητεία | metropolis972.gr\nΑρχική ΕΙΔΗΣΕΙΣ Τέλη Σεπτεμβρίου οι αποφάσεις για την στρατιωτική θητεία\nΤέλη Σεπτεμβρίου οι αποφάσεις για την στρατιωτική θητεία\nΝέα δεδομένα για τους νεοσύλλεκτους δημιουργεί η προαναγγελία του πρωθυπουργού, Κυριάκου Μητσοτάκη, για δωδεκάμηνη θητεία σε όλους τους κλάδους των Ενόπλων Δυνάμεων. Μάλιστα η αύξηση της θητείας έχει τεθεί εμφατικά από τη στρατιωτική ηγεσία της χώρας στο πλαίσιο του ολοκληρωμένου σχεδίου για τον εκσυγχρονισμό και την ενίσχυση των Ενόπλων Δυνάμεων.\nΣύμφωνα με το ρεπορτάζ του OPEN TV, οι οριστικές αποφάσεις για τη μετάβαση στο νέο μοντέλο αναμένονται στα τέλη Σεπτεμβρίου. Κατά τις ίδιες πηγές ενημέρωσης δεν αποκλείεται να επηρεάσει και όσους έχουν ήδη καταταγεί με την τελευταία σειρά κατάταξης.\n«Τα τελευταία χρόνια περίπου 700.000 νέοι άνθρωποι έφυγαν στο εξωτερικό. Ένας αριθμός από αυτούς θα επιλέξει την ανυποταξία. Κάθε χρόνο έχουμε γύρω στις 10.000-12.000 απαλλαγές είτε για λόγους υγείας είτε για λόγους ανυποταξίας. Η μικρή θητεία των οπλιτών επηρεάζει την εκπαίδευσή τους και έχει ως αποτέλεσμα τη δημιουργία ανεκπαίδευτης εφεδρείας που αποτελεί ζωτικό επιχειρησιακό τομέα της πολεμικής μας προπαρασκευής», σημειώνει στο Open TV o Λάμπρος Τζούμης, αντιστράτηγος ε.α.\nΣτο τραπέζι βρίσκεται και η πρόταση για την καθιέρωση της υποχρεωτικής στράτευσης στα 18 κατά τα πρότυπα του Ισραήλ και της Κύπρου. Αυτό το ενδεχόμενο δεν απορρίπτεται αλλά θα απαιτηθεί περισσότερος χρόνος και συζήτηση ώστε ο πρωθυπουργός Κυριάκος Μητσοτάκης να ανάψει το «πράσινο» φως για την οριστική έγκρισή του. Οι κυοφορούμενες αλλαγές θα δίνουν βαρύτητα στη δυνατότητα, οι νεοσύλλεκτοι να αποκτούν ψηφιακές πιστοποιημένες δεξιότητες, και να συμπληρώνουν τα βιογραφικά τους για την επαγγελματική τους σταδιοδρομία.\nΠροηγούμενο άρθροΠροσωρινό “φρένο” στην παραγωγή μασκών βάζει η ΚΕΔΕ μετά τον σάλο\nΕπόμενο άρθροΣτη Βουλγαρία 70 ασυνόδευτα παιδιά από την Ελλάδα


Roadartist in Athens: Μαΐου 2013\nΕλληνικά Βραβεία Διαδικτύου 2013 - Υποψήφιο blog\nAναγνώστες και χρήστες του διαδικτύου θεώρησαν ότι αυτό το blog αξίζει να βραβευτεί και το πρότειναν στο e-awards 2013. Τους ευχαριστώ. Το blog βρίσκεται μεταξύ των φιναλίστ! Αν συμφωνείτε και θέλετε να το ψηφίσετε, μπορείτε να το κάνετε από το λογότυπο που βρίσκεται δίπλα στη δεξιά στήλη.\nΣύμφωνα με τους διοργανωτές, τα Ελληνικά Βραβεία Διαδικτύου έχουν ως σκοπό "τη διάκριση του καλύτερου διαδικτυακού περιεχομένου, με κριτήρια την ανεξαρτησία, τη διάδραση και το σεβασμό στη δεοντολογία και στο πρωτογενές περιεχόμενο." Πρόκειται για μια αξιόλογη διοργάνωση που διενεργείται για δεύτερη φορά και αποβλέπει να καθιερωθεί. Μπορείτε να ψηφίσετε κάνοντας κλικ εδώ : www.e-awards.gr\nBy Roadartist 20 λέξεις\nΓιώργος Χειμωνάς, Ποιόν φοβάται η Βιρτζίνια Γουλφ, Εκδ. Καστανιώτη\n«Τι ακριβώς σημαίνει η εποχή μας; Όλοι μας, φαντάζομαι, έχουμε την μελαγχολική αίσθηση του τέλους του πολιτισμού μας (-η λογοτεχνία μας, 25 τώρα χρόνια, το διακηρύσσει, αλλά καθόλου μελαγχολικά), συνεχώς ακούμε να μιλάν για έκπτωση των πνευματικών αξιών, υπάρχει διάχυτη κι ανομολόγητη η αποδοχή του τίτλου της παρακμής για την εποχή μας. Ασφαλώς ναι, ζούμε ένα τέλος – ή μια κρίση όπως πριν την καθόρισα. Την βιώνουμε ατομικά, εμείς που κάναμε κιόλας λίγο ή πολύ τη ζωή μας, μέσα σε ένα απέραντο άγχος, σε μιαν ακαθόριστη αγωνία. Αλλά είναι τόσο αυτονόητο αυτό το τέλος (ή η κρίση) να σημαίνει την έκπτωση του ανθρώπου, πρόκειται για ένα τέλος για το οποίο πρέπει να πενθούμε ή, αντίθετα, να προσδοκάμε;\nΑληθινά, θα είχε κάποιος, ίσως από φυσικού του αισιόδοξος, το δικαίωμα να ανατρέψει αυτό το καθεστώς του πένθους και της πτώσης και να αρχίσει να μιλά για μιαν εποχή Νέου Διαφωτισμού. Όπου αυτές οι πνευματικές αξίες του ανθρώπου (αλλά τι αξίες είναι αυτές; Αφού πνευματικές αξίες δεν υπάρχουν, οι πνευματικές αξίες είναι στην πράξη συναισθηματικές αξίες) δεν εκπίπτουν, αλλά εξαλλάσσονται, καθώς αλλάζει η χρήση των οργάνων του νου, αλλάζουν τα ίδια τα όργανα – φωτίζονται αλλιώς τώρα από έναν Απότομο Νέο Φωτισμό, που συμπίπτει με μια περίοδο έξαρσης της συνειδητότητας. Μια τέτοια διαπεραστική ενέργεια ωθεί τον νέο άνθρωπο να αποτινάξει από την αντίληψή του περί κόσμου όλη την επιστρωμένη Σκόνη που την θάμπωνε, την έσκιαζε, την παραμόρφωνε. Τον ωθεί να ξανακάνει από την αρχή όλον αυτόν τον ατελείωτο δρόμο της επιβεβλημένης από άγνωστο υποβολέα γνώσης (αλλά και γνώμης), να απελευθερωθεί από την έτοιμη, την καταναγκαστική γνώση, που δεν κατέληγε (στην καλύτερη περίπτωση) παρά σε μια βασανισμένη και επώδυνη αναγνώριση κάποιων διάσπαρτων και ασταθών ιδεϊκών αποτυπωμάτων. Να αναψηλαφήσει (γιατί πραγματικά πρόκειται για ένα θανάσιμο είδος Δίκης) ολόκληρη την παραδομένη γνώση, να ξανααισθανθεί τον Κόσμο και να τον ξαναονομάσει. Τότε ο λόγος θα ξαναβρεί την γνήσια του φύση, θα γίνει ανοικονόμητος και ά-σχημος : θα εμφανισθεί στον Κόσμο ο λόγος τέτοιος που είναι : ο λόγος-τέρας.\nΌμως, γιατί το Απότομο; Αναρωτιέμαι, τι θα βάραινε, αλήθεια, περισσότερο για την συνείδηση, γι’ αυτή την ευπαθή καθαρότητά της, για τον εμπλουτισμό, το τέντωμα της ανθρώπινης «φαντασίωσης», που από αυτήν εκπορεύεται ο οριακός πάντα λόγος της τέχνης – τι θα βάραινε πιο πολύ : μια χρονιά, αθροιστική επί αιώνες συλλογή, μια ήμερη πέψη γνώσης ή ένας Τρομαχτικός Πόλεμος, σαν κι αυτόν που σφράγισε τον αιώνα μας, μια Σφαγή, μια Πείνα; Το δεύτερο, πιστεύω. Έτσι θέλω να υπερασπισθώ την ξαφνική Αφύπνιση: μ’ ένα συνταρακτικό βίωμα. Η μουσική γεννήθηκε από τον Κρότο. Και προς αυτόν τείνει διαρκώς. Έτσι θεωρώ την Ξαφνική Γλώσσα: ένα νέο όργανο, μια νέα χρήση οργάνου – αφού η χρήση είναι το όργανο.\nΈληξε η αμφισβήτηση. Αποφανατίσθηκαν οι επαναστάσεις. Καταγγέλθηκε η απάτη κάθε «πρωτοπορίας». Μια οργιαστική Σιγή εβλάστησε σε όλες τις ρωγμές. Κοιτάξτε αυτούς τους νεαρούς των δεκαπέντε-δεκαφτά χρονών. Κοιτάξτε τους καλά. Προσέξτε την Κατήφειά τους. Την νευρική τους απάθεια, την σιωπή τους, την δύσαρθρη ομιλία τους, την δύσθυμη σκληρότητα τους. Προσέξτε πόσο Ακίνητος είναι αυτός ο Νέος Άνθρωπος. Πόσον Αμίλητο Φόβο κουβαλάει μέσα του. Κι αν ακόμα δεν είναι αυτοί ο Συναγερμός, θα έρθουν παιδιά και έφηβοι που θα είναι προορισμένοι για τον Νέο Λόγο. Απλά, για τον Λόγο. Για λέξεις που ποτέ δεν διαπράχθηκαν, για νοήματα που ποτέ δεν ορθολογήθηκαν, για εικόνες που ποτέ δεν μιλήθηκαν.\n«Χάρτης», τ. 1, Ιανουάριος 1982\nΑπόσπασμα από ομιλία του Γ.Χ., που περιέχεται στο βιβλίο :\nBy Roadartist 19 λέξεις\nLabels: βιβλίο, λογοτεχνία, πολιτιστικά\nτου Αργύρη Χιόνη\nΔες τι ωραία μπόρεσε ο Αργύρης Χιόνης να μιλήσει για τη ματαιοδοξία, για τις χαμένες μέρες, εκείνες που βουλιάζεις σε υποτιθέμενη νηνεμία. Δες πως μπόρεσε να περιγράψει την απελπιστική σιωπή και όσα επιμελώς αποκρύβει. Κάθε λέξη, μια αιχμή στις σιωπές.\nΑυτές που απελπιστικά δυναμώνουν, πριν από την καταιγίδα.\nLabels: λογοτεχνία, ποίηση, σκέψεις\nμια πυγολαμπίδα (*απόσπασμα)\n« (...) Τι θα θέλατε να είσαστε αν δεν ήσασταν αυτό που είσαστε;»\nΚι εσύ θα απαντήσεις:\nΤο άλλο πρωί στον ουρανό ένα φτερωτό έντομο ανοιγοκλείνει με χάρη τα φτερά του. Χαίρεται. Όχι για πολύ. Κάποια στιγμή εγκαταλείπει τον ουρανό για να βρεθεί στη γη και να ζευγαρώσει με το ταίρι του. Η αρσενική πυγολαμπίδα πεθαίνει αμέσως μετά το ζευγάρωμα, η θηλυκιά ζει άλλες δυο μέρες, ίσα ίσα για να γεννήσει και να ζεστάνει τα αυγά της. Ύστερα σβήνει κι αυτή. Έτσι γίνεται με τις πυγολαμπίδες.\nΟνειρεύτηκα πως ήμουν πυγολαμπίδα που ονειρευόταν πως ήμουν εγώ. Κοίταξέ με. Δες το φως που τα φωτοκύτταρά μου εκπέμπουν. Δες πόσο όμορφος είναι ο ουρανός. Φτερουγίζω. Χρυσαφένιο φως ξεχύνεται μέσα από την κοιλιά μου. Πράσινο εκτυφλωτικό χρώμα βάφεται ο ουρανός. Φωσφορίζω. Κάτω στη γη, μέσα στις φυλλωσιές, σηκώνεις το κεφάλι σου και με βλέπεις. Με επιθυμείς. Ανάβεις κι εσύ το πράσινο φως, μου στέλνεις το ερωτικό σινιάλο. Δεν έπρεπε να κοιτάξω χάμω. Ξελογιάζομαι. Ψυχή μου, τρελαίνομαι για σένα. Καίγομαι. Δεν τον θέλω άλλο τον ουρανό. Εσένα θέλω. Αγαπώ και πεθαίνω είναι ένα και το αυτό.\nΤι να σου κάνουν οι φτωχές πυγολαμπίδες σε τέτοιους μικρόψυχους καιρούς;»\nΑπόσπασμα (που ξεχώρισα) από το βιβλίο :\nΦ. Τσαλίκογλου, Το χάρισμα της Βέρθας, Εκδ. Καστανιώτη, σελ. 91-92.\nΑναφιώτικα, μια άλλη Αθήνα\nΤα Αναφιώτικα σίγουρα είναι μια από τις πιο μαγικές γωνιές σε αυτή την πόλη, με μια φοβερή αύρα. Όσοι διαβάζετε το blog, ξέρετε πόσο αγαπώ αυτή τη συνοικία. Μπορείτε να διαβάσετε ένα αφιέρωμα με ιστορικές αναφορές και αρκετές φωτογραφίες, όπως είχε παρουσιαστεί στο blog, κάνοντας κλικ ακριβώς εδώ : στα Αναφιώτικα\nΜια συνοικία αναλλοίωτη από τον 19ο αιώνα. Το παρακάτω ντοκιμαντέρ «Αναφιώτικα, μια άλλη Αθήνα» του Themonitor.gr, μάς ξεναγεί με διάθεση περιπατητή στους δρόμους της παλαιότερης γειτονιάς της Αθήνας. Συνομιλεί με τους κατοίκους της και μας ξεναγεί στην ιστορία και στις στιγμές της καθημερινότητάς τους, μέσα από τα μάτια τους.\n...Ένα κατάφυγιo μου, μέσα στην πόλη.\nLabels: αθήνα, αρχιτεκτονική, ιστορία, περιβάλλον, πολιτιστικά, cinema\n36η Γιορτή Βιβλίου στο Πεδίο του Άρεως\nαπό 24 Μαΐου έως 9 Ιουνίου\nστο Πεδίο του Άρεως\nΣτο Πεδίο του Άρεως θα πραγματοποιηθεί η 36η Γιορτή Βιβλίου που διοργανώνει, από 24 Μαΐου έως 9 Ιουνίου, ο Σύλλογος Εκδοτών Βιβλίων Αθηνών με τη συνεργασία του Οργανισμού Πολιτισμού, Αθλητισμού και Νεολαίας.\nΣτόχος της Γιορτής Βιβλίου είναι να συμβάλει στην ανάπτυξη της φιλαναγνωσίας, ιδιαίτερα στις μικρές ηλικίες και για το λόγο αυτό θα συνεχιστεί για τρίτη χρονιά η προσπάθεια ενίσχυσης των βιβλιοθηκών της χώρας μας, με τη μεγάλη κοινωνική καμπάνια: «ΜΕ ΔΙΑΒΑΣΕΣ, ΧΑΡΙΣΕ ΜΕ!», σε συνεννόηση με την Περιφέρεια Αττικής, που προσκαλεί το κοινό να προσφέρει βιβλία που δεν χρειάζεται για να διατεθούν σε βιβλιοθήκες.\nΗ πρωτοβουλία αυτή ξεκίνησε το 2011 (στην 34η Γιορτή Βιβλίου) και η ανταπόκριση του κόσμου ήταν μεγάλη. Ακόμα και μετά τη λήξη της έκθεσης συνέχισαν να φέρνουν βιβλία στα γραφεία του Συλλόγου Εκδοτών Βιβλίων Αθήνας.\nΧαρακτηριστικό είναι ότι συγκεντρώθηκαν 3.000 βιβλία, τα οποία στάλθηκαν στις βιβλιοθήκες της Λέρου και των Λειψών.\nΟ αριθμός των βιβλίων που συγκεντρώθηκαν το 2012 (στην 35η Γιορτή Βιβλίου), ξεπέρασε κάθε προσδοκία, καθώς δόθηκαν περίπου 15.000 βιβλία σε βιβλιοθήκες όλης της Ελλάδας.\nΉδη 110 εκδότες έχουν δηλώσει συμμετοχή για να γεμίσουν με χιλιάδες τίτλους βιβλίων για μεγάλους και μικρούς τις βόλτες μας στο πάρκο από τις 24/5 έως τις 9/6, ενώ δεν θα λείψουν οι παράλληλες εκδηλώσεις με αφιερώματα στον Κωνσταντίνο Καβάφη (στο πλαίσιο της επετείου των 150 χρόνων από τη γέννησή του) και στον Γιώργο Σεφέρη (50 χρόνια από την απονομή του Νόμπελ Λογοτεχνίας), εκθέσεις πολιτικής γελοιογραφίας και φωτορεπορτάζ.\nBy Roadartist 10 λέξεις\nLabels: βιβλίο, λογοτεχνία, πολιτιστικά, φεστιβάλ\n"Διαμαρτύρομαι" στην έκθεση για τον Μποστ, @Μουσείο Μπενάκη\nΜια παράλληλη "έκθεση των θεατών" παρουσιάζεται στην έκθεση για τον Μποστ στο Μουσείο Μπενάκη. Οι συντελεστές της έκθεσης καλούν το κοινό να σχεδιάσουν ή/και να γράψουν το παράπονο τους σε ένα φύλλο χαρτί, να βάλουν τον τίτλο "διαμαρτύρομαι" και έπειτα να το κολλήσουν στον τοίχο. Το αποτέλεσμα έχει πραγματικά πολύ ενδιαφέρον!\nΌποιος επισκέπτης θέλει μπορεί να πάρει έναν μαρκαδόρο και να γράψει ότι εκείνος επιθυμεί. Να γίνει έτσι ο ίδιος δημιουργός και να μοιραστεί σκέψεις, συναισθήματα με τους υπόλοιπους. Συγχαρητήρια σε όποιον το σκέφτηκε, πολύ όμορφη ιδέα.\nΈξυπνα, εύστοχα μηνύματα σε χαρτιά σε κατάλληλα διαμορφωμένο χώρο δίπλα στην έκθεση με τα έργα του Μποστ στο Μουσείο Μπενάκη . Μεταφέρω εδώ μόνο κάποια απ' όσα ξεχώρισα (μακάρι να μπορούσα να ανεβάσω ακόμη περισσότερα). Όλα ήταν ξεχωριστά και ενδεικτικά της τραγικής κοινωνικής κατάστασης που πλέον βιώνει η χώρα.\nΚάποια μηνύματα μιμούνταν σαφώς τη γλώσσα του Μποστ με τις ηθελημένες ασυνταξίες και την ανορθογραφία, που υποδηλώνει το δικαίωμα όλων στην ελευθερία του λόγου.\nΤα δικά μου σχόλια εδώ θα ήταν περιττά,\nοπότε ακολουθούν φωτογραφίες με ελάχιστες δικές μου λέξεις.\nΠροσέξτε τα, το αξίζουν. Χώρο στην φωνή όλων.\n"...ότι η Αθήνα/Ελλάδα που αγαπώ εξαφανίζεται/συρρικνώνεται"\nΔιαβάστε τα, ξεχωριστά το κάθε ένα...\nΕδώ μπορείτε να διαβάσετε την παρουσίαση με τα έργα του Μποστ στο Μουσείο Μπενάκη, συνεχίζεται έως τις 19 Μαΐου.\nBy Roadartist 32 λέξεις\nLabels: κοινωνικά, μουσεία, πολιτιστικά, φωτογραφία, φωτορεπορτάζ\nΜε μια διαφορετική ματιά...\nΞέρεις πολλές φορές έχω σκεφτεί πως αν ένας άνθρωπος μπορέσει να δει τη ζωή με άλλη ματιά και παρακινήσει άλλους, τότε θα βρεθούν αρκετοί που θα τον ακολουθήσουν. Η πίστη και το αληθινό όραμα, μπορεί να κάνει θαύματα. Γι' αυτό και το χειρότερο σε αυτή την τραγική ιστορική συγκυρία είναι ότι δεν υπάρχει ένας ηγέτης με πάθος και όραμα για να αλλάξει τη χώρα.\nΑκούστε αυτόν τον άνθρωπο. Είχε μια "δίψα" και απλώς μόλις του δόθηκε η ευκαιρία τη μοιράστηκε με άλλους. Και άλλαξε εντελώς το τοπίο τριγύρω.\nΠιστεύω πως ο κόσμος διψά για ουσία, δραστηριότητες. Αρκεί κάποιος να του δείξει αυτό το δρόμο. Αν γνωρίσει έναν άλλο δρόμο και καλύτερη ποιότητα στη ζωή, δε θα επιλέξει να ζει περιτριγυρισμένος από σκουπίδια. Αυτό είναι κάτι που έχω εισπράξει και από τις συζητήσεις που κάνουμε τόσα χρόνια από εδώ. Μπορεί κάποιος να χαρακτηρίσει αυτή την άποψη ως "ρομαντική", μα όμως πες μου αλήθεια πως αλλιώς; Δείξε μου εσύ έναν άλλο δρόμο. Δίχως τον αυθεντικό ρομαντισμό, το πάθος, μια δίψα, διαφορετική ματιά προς τη ζωή, τότε που πας; Πως θα συμπαρασύρεις άλλους μαζί στο ταξίδι σου;\nΑφορμή για τις σημερινές σκέψεις η παρακάτω ομιλία αυτού του φωτεινού ανθρώπου.\nΑξίζει να αφιερώσετε το χρόνο να την ακούσετε.\n* Λίγα πράγματα απ' όσα κατάφερε : Δημιούργησε μια διαφορετική αίσθηση του σχολείου, ως εργαστήρι. Έφτιαξε ομάδες εκτός σχολείου / Καλλιέργεια γης, δεντροφυτεύσεις με τους μαθητές. Βιοκαλλιέργειες / Εκτροφή πέρδικας / Συνεταιριστικό κυλικείο / Ορειβατική ομάδα / Ανακύκλωση υλικών / Αθλητικό κέντρο / Σκοτεινό θάλαμο (αίθουσα εκτύπωσης φωτογραφιών) / Ποδηλατική ομάδα / Δημιουργία Δανειστικής Βιβλιοθήκης / Αγορά επαγγελματικής μηχανής προβολής κινηματογραφικών ταινιών / Δημιουργία ξενώνα / Υπήρξε εμψυχωτής σε φυλακές / Δημιούργησε μαθήματα αυτομόρφωσης, ημερίδες / Λέσχη ανάγνωσης βιβλίων / Ομιλίες γνωστών συγγραφέων.\nΤο σημαντικότερο... ενέπνευσε και χάραξε δρόμους στις ζωές άλλων ανθρώπων.\nBy Roadartist 30 λέξεις\nLabels: άνθρωποι, διάλεξεις, πολιτιστικά, σκέψεις\nΤο Πάσχα για μένα σημαίνει πέρασμα για λίγες μέρες από την πόλη στη φύση.\nΠαρατήρηση της φύσης και των υπέροχων πλασμάτων της...\nνα τα παρατηρώ, να τα φωτογραφίζω...\nνα μαθαίνω από την ακόπιαστη (συν-) εργασία τους...\nΣυνειδητοποιώντας πόσο μου λείπουν τα χρώματα, τ' αρώματα της άνοιξης.\nΣημαίνει ξύπνημα παιδικών αναμνήσεων...\nΒιβλία που θα διαβαστούν στην ηρεμία...\n...Κλεφτές ματιές στα έθιμα των ημερών,\nόσο γίνεται πιο ήρεμα, απλά, λιτά.\nΣας αφήνω ευχές για υγεία, αγάπη, δύναμη ψυχής, ότι καλύτερο σε όλους!\nBy Roadartist 35 λέξεις\nLabels: περιβάλλον, σκέψεις, της καρδιάς, φωτογραφία\nΝα περάσετε όμορφα τις επόμενες μέρες, όπως ακριβώς ποθεί ο καθένας σας.\nΧαρείτε τη φύση, τη θάλασσα, την άνοιξη, όλα και όλους όσους αγαπάτε.\nΕύχομαι να γεμίσετε τις ψυχές σας με δύναμη.\nΤα σχόλια μένουν κλειστά. Από εδώ θα τα ξαναπούμε μετά τις γιορτές του Πάσχα.\nΚαλή Ανάσταση, όπως την επιθυμεί και την καταλαβαίνει ο καθένας από εσάς!\nLabels: της καρδιάς\nΓιώργος Χειμωνάς, Ποιόν φοβάται η Βιρτζίνια Γουλφ,...\n"Διαμαρτύρομαι" στην έκθεση για τον Μποστ, @Μουσεί...\nπολιτιστικά (770) λογοτεχνία (260) φωτογραφία (251) βιβλίο (234) σκέψεις (209) φωτορεπορτάζ (183) θέατρο (177) μουσική (171) της καρδιάς (151) αθήνα (149) ιστορία (140) αφιερώματα (136) κοινωνικά (121) μουσεία (108) ποίηση (98) φεστιβάλ (95) αρχιτεκτονική (91) griots (90) ταξίδι (77) περιβάλλον (74) cinema (73) αρχαιολογία (70) road artists (65) άνθρωποι (64) θάλασσα (62) ζωγράφοι (55) γλυπτική (52) free download (33) παιχνίδια (26) φιλοσοφία (26) ζώα (22) r.i.p. (19) ποδήλατο (17) διάλεξεις (13) αμέα (12) τάδε έφη (12) roadartist soundtrack (10) διαγωνισμός (7) κλήρωση (7) συνέντευξη (7) χορός (5) voting (3) θεατρικό μου έργο (2) ατάκτως ερριμμένα (1) επιστήμη (1)


Στο 4-0 η ομάδα του Mayhem - Onsports.gr\nΓιάννης Ασκούνης\t14 Οκτωβρίου 2011, 00:36\nΣτο 4-0 η ομάδα του Mayhem\nΠερίπατο έχει πραγματοποιήσει, μέχρι στιγμής, η ομάδα του Jason «Mayhem» Miller στο ριάλιτι του UFC, «The Ultimate Fighter 14».\nΤο 2-0 από τα πρώτα επεισόδια έγινε 4-0 με τις νίκες των Dennis Bermudez και Louis Gaudinot. Μάλιστα, ο τελευταίος, ο οποίος έχει ξεχωρίσει με το… πράσινο μαλλί, βρήκε άλλον τρόπο να πρωταγωνιστήσει, πλην της πρόκρισης του. Συγκεκριμένα, «κάρφωσε» στην αντίπαλη ομάδα τον σχεδιασμό της δικής του και προκάλεσε «οικογενειακά» προβλήματα, τα οποία δεν «έσβησε» με την επιτυχία του.\nΑπό την άλλη, οι Stephen Bass και Dustin Pague ηττήθηκαν και αποκλείστηκαν από την συνέχεια των δύο ξεχωριστών τουρνουά του ριάλιτι. Παράλληλα, το κλίμα στην ομάδα του Michael Bisping έχει γίνει «βαρύ», κάτι που είναι φυσικό, αφού έχει μείνει πίσω στο σκορ με 4-0!


MΙΛΑΜΕ για ΓΕΛΙΟ!! ΤΑΚΗΣ ΤΣΟΥΚΑΛΑΣ: ΣΑΝΤΟΡΙΝΙΑ ΠΑΟΚ και η ΚΑΨΟΥΡΑ στο ΚΟΚΚΙΝΟ!!! – Voliotaki.gr\nMΙΛΑΜΕ για ΓΕΛΙΟ!! ΤΑΚΗΣ ΤΣΟΥΚΑΛΑΣ: ΣΑΝΤΟΡΙΝΙΑ ΠΑΟΚ και η ΚΑΨΟΥΡΑ στο ΚΟΚΚΙΝΟ!!!\nΔΕΙΤΕ ΤΟ ΒΙΝΤΕΟ ΚΑΙ ΧΑΛΑΡΩΣΤΕ\nγέλιο ΠΑΟΚ ΣΑΝΤΟΡΙΝΙΑ ΤΣΟΥΚΑΛΑΣ\t2021-09-15\nTagged with: γέλιο ΠΑΟΚ ΣΑΝΤΟΡΙΝΙΑ ΤΣΟΥΚΑΛΑΣ\nPrevious: ΜΑΚΗΣ ΤΡΙΑΝΤΑΦΥΛΛΟΠΟΥΛΟΣ: ΚΥΡΙΑΚΟ ΕΙΣΑΙ ο ΜΕΓΑΛΥΤΕΡΟΣ ΣΠΟΝΣΟΡΑΣ του ΑΛΕΞΗ\nNext: Το μυστήριο είναι γένους θηλυκού\nΜΟΙΡΑΣΕ ΑΦΘΟΝΟ ΓΕΛΙΟ! ΠΙΟ ΕΞΑΛΛΟΣ ΔΕΝ ΓΙΝΕΤΑΙ ο ΤΑΚΗΣ ΤΣΟΥΚΑΛΑΣ


Με το πέμπτο βιβλίο της σειράς με ήρωα τον επιθεωρητή Τζακ Κάφερι, το Μάτι στο σκοτάδι, η Mo Hayder επιστρέφει στην ατμόσφαιρα των πρώτων της βιβλίων, που τόσο αγάπησαν οι αναγνώστες της.\nΈνας άγνωστος άντρας κλέβει το αυτοκίνητο μιας γυναίκας, ενώ στο πίσω κάθισμα βρίσκεται η μικρή της κόρη. Η αστυνομία ξεκινάει αμέσως τις έρευνες και δεν αργεί να ανακαλύψει δύο παρόμοια παλαιότερα περιστατικά. Κι ενώ αρχικά πιστεύουν πως πρόκειται για κλέφτη αυτοκινήτων, δεν αργούν να αναθεωρήσουν και να κατατάξουν τον δράστη στην κατηγορία με τους απαγωγείς παιδιών. Όταν δε σημειωθεί ακόμη ένα περιστατικό, όλοι νιώθουν τα χρονικά περιθώρια να στενεύουν επικίνδυνα. Πρέπει να τον συλλάβουν προτού χτυπήσει ξανά.\nΟ Τζακ νιώθει τους παλιούς του εφιάλτες να ξυπνούν, μιας και ο μικρότερος αδελφός του είχε πέσει θύμα ενός παιδεραστή πολλά χρόνια πριν. Το πτώμα του δεν είχε βρεθεί ποτέ, η οικογένειά του είχε διαλυθεί και ο δράστης πέθανε χωρίς να πληρώσει για το έγκλημά του. Τα στοιχεία δεν θα αργήσουν να τους οδηγήσουν σε έναν τύπο που δουλεύει ως καθαριστής στα γραφεία της Αστυνομίας, και επομένως είχε πρόσβαση στα αρχεία της υπόθεσης. Όλοι ξεκινούν ένα ανθρωποκυνηγητό προκειμένου να τον συλλάβουν· όμως δεν θα αργήσουν να διαπιστώσουν πως τα πράγματα δεν είναι έτσι όπως φαίνονται, και πως ο πανέξυπνος και πανούργος τύπος που κυνηγούν παίζει μαζί τους.\nΤαυτόχρονα, η Φλι Μάρλι συνεχίζει να βασανίζεται από τύψεις για την πράξη της να βοηθήσει τον αδελφό της και να συγκαλύψει τον θάνατο της Μίστι Κίτσον. Μπορεί η υπόθεση να έχει κλείσει για την Αστυνομία, όχι όμως και για εκείνη. Το γεγονός πως η ομάδα της αμφισβητείται από τα υπόλοιπα τμήματα, σε συνδυασμό με τις τύψεις της, την κάνει να πεισμώσει και να θελήσει να αποδείξει την αξία όλων τους, βοηθώντας στις έρευνες για τα χαμένα κορίτσια. Τόσο η ομάδα της, όσο και εκείνη του Τζακ, θα πρέπει να ξεχωρίσουν την αλήθεια από το ψέμα και να δράσουν το συντομότερο δυνατόν, μιας και ο χρόνος που περνά αποδεικνύεται ο χειρότερος εχθρός όλων τους…\nΓενικά, όταν πρόκειται για σειρά βιβλίων, το καλύτερο είναι -αν υπάρχει η δυνατότητα- να τα διαβάζει κανείς με τη σειρά. Στα βιβλία της Hayder υπάρχει ένας λόγος παραπάνω, μιας και βρισκόμαστε στο πέμπτο βιβλίο και οι ήρωες είναι ακόμα επηρεασμένοι από γεγονότα που έχουν συμβεί στα προηγούμενα. Αν τα έχει διαβάσει κανείς, οπωσδήποτε κάνει πιο γρήγορα την όποια σύνδεση ανάμεσα στα διάφορα γεγονότα. Ακόμα όμως κι αν το «Μάτι στο σκοτάδι» αποτελεί την πρώτη γνωριμία του με τη συγκεκριμένη συγγραφέα και πάλι αξίζει τον κόπο, γιατί η πλοκή από μόνη της είναι αξιόλογη.\nΤο θέμα το οποίο καταπιάνεται η συγγραφέας αποτελεί έναν από τους πιο φριχτούς εφιάλτες για τον καθένα: η απαγωγή παιδιών είναι κάτι που κανείς δεν θέλει να περνάει καν ως ιδέα από το μυαλό του. Η Hayder, συνηθισμένη να καταπιάνεται με θέματα-ταμπού στα βιβλία της και να μας χαρίζει ιδιόμορφες, ρεαλιστικές και πολλές φορές εξαιρετικά ωμές περιγραφές που αφορούν τα εκάστοτε εγκλήματα τα οποία αφηγείται, καταφέρνει και εδώ να διατηρήσει τις αφηγηματικές ισορροπίες και να χειριστεί το ιδιαίτερο αυτό θέμα με ευαισθησία, χωρίς να αφαιρεί τίποτα από τη δράση και τη συγκίνηση.\nΙδιαίτερο ενδιαφέρον έχει ο τρόπος που οι απαγωγές των παιδιών επηρεάζουν τις οικογένειές τους. Γενικά, μια κρίση είναι εκείνη που συνήθως γίνεται η αφορμή να έρθουν στην επιφάνεια παλιές αμφιβολίες, κρυμμένα μυστικά και καταπιεσμένα συναισθήματα. Το «στοίχημα» σ’ αυτές τις περιπτώσεις -εκτός βέβαια από το να βρεθεί το άτομο που έχει απαχθεί- είναι το μετά· το αν θα μπορέσει η οικογένεια να συνεχίσει περισσότερο ενωμένη από πριν ή αν η δύσκολη κατάσταση που καλούνται να διαχειριστούν τους χωρίσει τελικά. Έτσι κι εδώ, οι δύο οικογένειες που βιώνουν την απώλεια των παιδιών τους συγκρούονται, ξεγυμνώνονται ως χαρακτήρες, γίνονται άλλοι άνθρωποι, παίρνουν αποφάσεις που μέχρι τη δεδομένη στιγμή δεν θα σκέφτονταν καν ως επιλογές και καλούνται να παραμείνουν όλοι δυνατοί μέχρι το τέλος – με την ελπίδα πως θα έχουν την ευκαιρία να αγκαλιάσουν και πάλι τα παιδιά τους.\nΟ χαρακτήρας των δύο κεντρικών ηρώων δεν έχει εξελιχθεί όσο θα περίμενε κανείς. Κολλημένοι στο παρελθόν τους, προσπαθούν ακόμη να διαχειριστούν όσα τους πονάνε και τους προβληματίζουν. Η Φλι παλεύει με τις τύψεις και με τη σιωπή της, ενώ ο Τζακ με τη συνείδησή του ως αστυνομικού και ως ανθρώπου, μιας και γνωρίζει για το έγκλημα που εμπλέκεται η Φλι κι όμως, δεν την έχει καταδώσει. Επίσης νιώθει ανόητος και μπερδεμένος επειδή είχε ξεκινήσει να τρέφει κάποια αισθήματα για εκείνη, τα οποία τώρα, υπό το πρίσμα των όσων ξέρει για την υπόθεση που έχει στοιχειώσει τη συνάδελφό του, φαίνονται να είναι εντελώς άκυρα. Η όποια σχέση μεταξύ τους, όμως, μάλλον έχει αρκετά ακόμα να μας πει στο μέλλον.\nΤο «Μάτι στο σκοτάδι» είναι ένα ανατρεπτικό αστυνομικό θρίλερ που κόβει την ανάσα με τους γρήγορους ρυθμούς του, μια πραγματικά τονωτική ένεση μετά τα δύο προηγούμενα (και κάπως πιο άνευρα) βιβλία της Hayder κι ένα μυθιστόρημα που θα κάνει τους αναγνώστες να θυμηθούν ξανά τους λόγους που επέλεξαν εξαρχής να διαβάσουν τη συγκεκριμένη συγγραφέα.


21 05 2018 | 10:12\nΤην ιδανική συνταγή της καύσης για τα απορρίμματα αποκαλύπτει εκπρόσωπος του γαλλικού ομίλου Suez, με αναφορές στο βασικό υλικό της αλλά και το τελικό αποτέλεσμα.«Ενεργειακά είναι πιο ενδιαφέρον να καεί αυτό που μένει μετά την ανακύκλωση σε σχέση με το μεικτό σκουπίδι, το σύμμεικτο, αυτό στο οποίο δεν έχει γίνει διαλογή για ανακύκλωση» δηλώνει στο Αθηναϊκό/ Μακεδονικό Πρακτορείο Ειδήσεων η αντιπρόεδρος ανάπτυξης επιχειρήσεων στον τομέα των αποβλήτων, του τμήματος της εταιρείας Suez για την Ιταλία, την Ελλάδα και την Κεντροανατολική Ευρώπη, Αλεξάνδρα Μπουργκουάν (Alexandra Bourgoin).\nΣημείο - κλειδί στη φράση της είναι η πρώτη ύλη που θα μπει στον φούρνο ώστε να παραχθεί η περισσότερη δυνατή ενέργεια, ηλεκτρική και θερμική. Σε κάθε περίπτωση, απαραίτητο είναι να τηρηθεί η συνταγή κατά γράμμα, και για τον λόγο αυτόν, όπως λέει, «είναι σημαντικό να έχει γίνει μια πρώτη ανακύκλωση πριν τη συλλογή των απορριμμάτων για να ξέρουμε τι προϊόν είναι αυτό και να έχει την ίδια σύσταση κάθε φορά».\nΗ ενέργεια είναι το ζητούμενο και για άλλους ειδικούς της καύσης στη Γαλλία. Σύμφωνα με τον ειδικό στον τομέα των αποβλήτων, υπεύθυνο ανάπτυξης, καινοτομίας και αγοράς του επίσης γαλλικού ομίλου Veolia, Γκιγιόμ Γουαλέρ (Guillaume Wallaert), μια οικογένεια παράγει κατά μέσο όρο δέκα κιλά οικιακά απόβλητα την εβδομάδα αφού διαχωριστούν τα ανακυκλώσιμα υλικά. Με την ενέργεια που παράγουν δέκα κιλά από αυτά τα απορρίμματα μπορεί κάποιος να κάνει ντουζ επτά φορές από πέντε λεπτά την κάθε φορά, να φορτίσει τον φορητό του υπολογιστή τρεις ώρες κάθε μέρα για δύο μήνες, να έχει θέρμανση στο σπίτι του για τουλάχιστον 8 ώρες. Αν το δει κανείς συνολικά, η καύση αυτού του είδους των απορριμμάτων από επτά νοικοκυριά εξασφαλίζουν τη θέρμανση ενός σπιτιού.\nΌλα τα παραπάνω στοιχεία παρουσιάστηκαν κατά την επίσκεψη αντιπροσωπείας του Φορέα Διαχείρισης Αποβλήτων Κεντρικής Μακεδονίας στο Παρίσι, μετά από πρόσκληση της Γαλλικής Πρεσβείας και σε συνεργασία με το Ελληνογαλλικό Εμπορικό και Βιομηχανικό Επιμελητήριο. Στόχος της αποστολής ήταν η επίσκεψη σε μονάδες ολοκληρωμένης διαχείρισης αποβλήτων και η υιοθέτηση καλών πρακτικών.\nΤα υπέρ και τα κατά της καύσης\nΠαρουσιάζοντας τα πλεονεκτήματα και τα μειονεκτήματα της καύσης ο κ. Γουαλέρ τονίζει ότι το μεγαλύτερο πλεονέκτημα είναι η μείωση του όγκου των απορριμμάτων κατά 90% και του βάρους τους κατά 70%. Η διαδικασία αυτή αντιμετωπίζει το πρόβλημα άμεσα, δεν απαιτεί κάποια προετοιμασία, μπορεί να εφαρμοστεί σε μεγάλους όγκους σκουπιδιών, δεν απαιτείται πολύς χώρος για την κατασκευή της μονάδας, υπάρχει διαθέσιμη τεχνολογία, δεν παράγεται μεθάνιο, η διαδικασία ανάκτησης της ενέργειας ισοδυναμεί με μια ανανεώσιμη πηγή ενέργειας, ενώ ανακτώνται ο σίδηρος και τα μέταλλα που περιέχουν τα σκουπίδια.\nΣτα μειονεκτήματα της καύσης περιλαμβάνονται το κόστος της επένδυσης, η μακροχρόνια δέσμευση σε αυτήν, το γεγονός ότι δεν είναι κατάλληλη για μικρές ποσότητες απορριμμάτων, το ότι είναι μια διαδικασία προσαρμοσμένη στους περισσότερους τύπους απορριμμάτων αλλά όχι σε όλους, η δημιουργία υπολείμματος, στάχτης και η έλλειψη μεγάλων ποσοστών κοινωνικής αποδοχής.\nΟι μέθοδοι της καύσης\nΣε ό,τι αφορά τις μεθόδους της καύσης, ή αλλιώς θερμικής επεξεργασίας (waste to energy), η κ. Μπουργκουάν επισημαίνει ότι σε όλο τον κόσμο σήμερα, 84% των μονάδων που λειτουργούν χρησιμοποιούν τη μεθοδολογία ενός κλιμακωτού φούρνου (stepped grade), δηλαδή μιας μονάδας καύσης με σκάλες. Τα σκουπίδια οδηγούνται σταδιακά στη φωτιά ενώ στο πρώτο σκαλοπάτι ξεκινά η θέρμανσή τους ώστε να απαλλαγούν από το οργανικό τους φορτίο και την υγρασία. Στα τελευταία σκαλοπάτια της διαδικασίας, τα απορρίμματα έχουν αποξηρανθεί εντελώς και σιγά- σιγά καίγονται.\nΜια δεύτερη μεθοδολογία καλύπτει 12% των μονάδων παγκοσμίως και φέρει την ονομασία ρευστοποιημένο κρεβάτι (fluidized bed). Τα απορρίμματα, αφού προετοιμαστούν κατάλληλα εισάγονται σε έναν κλειστό χώρο, πάνω σε πολύ ζεστή άμμο. Η μέθοδος είναι περισσότερο ενδιαφέρουσα για εμπορικά και βιομηχανικά απορρίμματα που έχουν μια μεγαλύτερη ενεργειακή αξία.\nΥπάρχουν όμως και άλλες τεχνολογίες που χρησιμοποιούνται σε πιλοτικό επίπεδο όπως η πυρόλυση και η αεριοποίηση και μαζί καλύπτουν περίπου 4% της αγοράς. Και γι΄ αυτές τις τεχνολογίες χρειάζεται μια προετοιμασία των απορριμμάτων πριν μπουν στον φούρνο ενώ το παράγωγο είναι ένα αέριο που υφίσταται καθαρισμό ώστε να οδηγηθεί και εκείνο στην καύση για την παραγωγή επιπρόσθετης ενέργειας.\nΣύμφωνα με την κ. Μπουργκουάν, εκτός από την πρώτη τεχνολογία στην οποία τα σκουπίδια μπαίνουν στον φούρνο χωρίς προηγούμενη προετοιμασία, οι υπόλοιπες τεχνολογίες απαιτούν κάποιου είδους επεξεργασία στα σκουπίδια.\nΚαι πώς προστατεύεται το περιβάλλον;\nΤα πλεονεκτήματα μιας διαδικασίας καύσης που προϋποθέτει την επαναχρησιμοποίηση υλικών και την ανακύκλωση παραπέμπουν στην εξοικονόμηση φυσικών πόρων, αφού τα ανακυκλώσιμα που συγκεντρώνονται παράγουν νέα υλικά προς αξιοποίηση.\nΚαι δεν είναι πια απλώς ζήτημα προτίμησης αλλά υποχρέωσης αφού ο κ. Γουαλέρ επικαλείται την ευρωπαϊκή νομοθεσία. Η σχετική ευρωπαϊκή οδηγία που απεικονίζεται παραστατικά στην χαρακτηριστική αντίστροφη πυραμίδα, θέτει ως βασική προτεραιότητα την πρόληψη της δημιουργίας σκουπιδιών και τη μείωση των ποσοτήτων τους μέσω της επαναχρησιμοποίησης και της ανακύκλωσης. Ακολουθούν η κάθε είδους ανάκτηση υλικών και ενέργειας και στο τέλος ένα μικρό ποσοστό θα πρέπει να καταλήγει στο περιβάλλον. Και όταν τελικά οι στόχοι μεταφράζονται σε νούμερα, οι οδηγίες προστάζουν ότι η ανάκτηση των απορριμμάτων πρέπει να φτάνει το 65 με 70% και να διαχειριζόμαστε πλέον μόνο ένα ποσοστό 30 με 35%.\nΠώς καθαρίζουν οι αέριοι ρύποι;\nΣε ό,τι αφορά τους ρύπους, σήμερα τα εργοστάσια καύσης στο Παρίσι εφαρμόζουν ειδικές διεργασίες για τον καθαρισμό των αέριων ρύπων, ώστε διοξίνες και φουράνια να δεσμεύονται με τη βοήθεια χημικών ουσιών και ο καπνός που καταλήγει στον αέρα να είναι όσο το δυνατόν λιγότερος και αβλαβής.\nΣτο εργοστάσιο της Suez με την ονομασία Issy les Moulineaux, το οποίο βρίσκεται ακριβώς δίπλα στη μία όχθη του Σηκουάνα, στο κέντρο του Παρισιού, ο καπνός αντιμετωπίζεται σε τρία στάδια. Αρχικά γίνεται σκόνη μέσω μιας ηλεκτροστατικής διαδικασίας. Στη συνέχεια, διοχετεύεται όξινο ανθρακικό νάτριο και οπτάνθρακας λιγνίτη, που έχουν τη δυνατότητα να δεσμεύουν όξινους ρύπους και βαρέα μέταλλα. Αυτά συγκρατούνται σε ειδικά φίλτρα. Τέλος ειδικοί καταλύτες ενισχύουν τη δράση κατά των διοξινών και συγκεντρώνουν τα οξείδια του αζώτου. Αυτός ο εξοπλισμός εγγυάται, σύμφωνα με τους ειδικούς του εργοστασίου, την εξάντληση των καυσαερίων ώστε οι συγκεντρώσεις τους να είναι δύο φορές χαμηλότερες από τους υπάρχοντες κανονισμούς.\nΤο τελικό στερεό υπόλειμμα της όλης διαδικασίας (εκτός από ένα ποσοστό περίπου 15% που γίνεται υλικό που χρησιμοποιείται για ασφαλτοστρώσεις) υπολογίζεται σε 4% επί των αρχικών ποσοτήτων σκουπιδιών που εισέρχονται στη μονάδα. Πρόκειται για επικίνδυνο βιομηχανικό απόβλητο και οδηγείται στην ταφή.\nΣτο ίδιο μήκος κύματος, το εργοστάσιο ενεργειακής αξιοποίησης της Veolia στη μονάδα Vaus le Penil, έξω από το Παρίσι, ουδετεροποιεί τα οξέα που παράγονται από την καύση. Παράλληλα εισάγει ενεργό άνθρακα για να απορροφήσει τις διοξίνες και τα φουράνια. Ειδικά φίλτρα συγκρατούν τη μάζα που έχει απορροφήσει τις διοξίνες και την καθαρίζουν. Τα φίλτρα δεσμεύουν όλους τους ρύπους και ο ατμός βγαίνει καθαρός στο περιβάλλον. Ο άνθρακας που μένει περιέχεται στο τελικό υπόλειμμα που και σε αυτή την περίπτωση -εκτός από ένα 20% υλικού για οδοποιία- υπολογίζεται σε ποσοστό 3% και αποθηκεύεται ως επικίνδυνο απόβλητο.\nΤο μέλλον που θέλουν οι Γάλλοι για τις δικές τους μονάδες\nΣήμερα οι κάτοικοι του Παρισιού διαχωρίζουν τα απορρίμματα σε τρεις κάδους: είτε γυαλί, ανακυκλώσιμα υλικά και υπόλοιπα σκουπίδια, είτε οργανικά υπολείμματα, ανακυκλώσιμα υλικά και υπόλοιπα σκουπίδια. Σε κάποιες, μάλιστα, περιοχές τα σκουπίδια φεύγουν σύμμεικτα από τα παριζιάνικα νοικοκυριά και οδηγούνται στην καύση. Αυτό δεν είναι όμως το μέλλον της διαχείρισης που οραματίζονται. Σκοπός τους για τα επόμενα χρόνια είναι, όπως λέει η κ. Μπουργκουάν, η νέα μονάδα Ivry 2027 σε μικρή, επίσης, απόσταση από την όχθη του Σηκουάνα, να διαθέτει μονάδα κομποστοποίησης για το οργανικό, μονάδα διαλογής ανακυκλώσιμων υλικών και φυσικά μονάδα ενεργειακής αξιοποίησης. Πέραν, εξάλλου, από τις προσδοκίες για την αύξηση των ποσοστών της ανακύκλωσης στην πηγή, ώστε το ανακυκλώσιμο υλικό να είναι περισσότερο καθαρό άρα και πιο αξιοποιήσιμο, η τεχνολογική έρευνα εστιάζεται πια στην αύξηση του ποσοστού της ενέργειας που παράγεται από τις ίδιες ποσότητες σκουπιδιών και στη βελτίωση της ποιότητας του ατμού που βγαίνει από κάθε εργοστάσιο καύσης.\nΚινέζικο επενδυτικό «χρώμα» στη Λάρισα για την ενέργεια\nΑν. ΥΠΕΝ, Σ. Φάμελλος: Από τη συμμαχία για την ανακύκλωση δεν μπορεί να λείπει κανείς\nΞεμπλοκάρει και ξεκινάει η κατασκευή του έργου διαχείρισης απορριμμάτων Πελοποννήσου από την ΤΕΡΝΑ Ενεργειακή


Οκτώ νέοι θάνατοι και 1.473 νέα κρούσματα - TheNewspaper.gr\n-116 min. ago-Ηλιούπολη – Ανδρας έπεσε σε φωταγωγό πολυκατοικίας\n-115 min. ago-Ο Ζελένσκι χαιρετίζει τον «προσωπικό ρόλο» του Μπάιντεν για την ειρήνη στην ανατολική Ουκρανία\n-113 min. ago-Λάρισα: Ποινή κάθειρξης 7 ετών για έκρηξη σε κατοικία στο Κρόκιο Αλμυρού\n-113 min. ago-Νεολαία ΣΥΡΙΖΑ Μαγνησίας: Μας αφήνει απροστάτευους ο Μητσοτάκης, εκτός αν είμαστε VIP\n-112 min. ago-Πρόγραμμα Δημοτικού Κινηματοθεάτρου Καρδίτσας\n-110 min. ago-Ολοκληρώνεται η νέα δημοτική βιβλιοθήκη στην Αλόννησο\n-110 min. ago-Η ΠΕΡΙΜΕΤΡΟΣ της ΕΡΤ3 εκπέμπει από τα Τρίκαλα\n-109 min. ago-Τρίκαλα – Παππούς 104 ετών εμβολιάστηκε κατά του κοροναϊού\n-108 min. ago-Τρίκαλα – Ολυμπιακός Β’ 0-0: Ολα μηδέν σε γήπεδο καρμανιόλα\n-102 min. ago-ΕΟΔΥ – Πού μπορείτε να κάνετε δωρεάν rapid test την Πέμπτη 9 Δεκεμβρίου\nΙσχυρότατος σεισμός 7,3 Ρίχτερ στην Οαξάκα του Μεξικό\nΟι ΗΠΑ δεν σχεδιάζουν προς το παρόν να στείλουν στρατό στην Αϊτή\nΣε Σκόπια και Τίρανα αντιπροσωπεία του Ευρωκοινοβουλίου για την πρόοδο των μεταρρυθμίσεων\nΕκφράζει την «οδύνη» και «ντροπή» της Εκκλησίας για τα «απεχθή εγκλήματα» του κλήρου


Ρία Αντωνίου: Όλη η αλήθεια για την καταγγελία βιασμού μετά την εξέτασή της από ιατροδικαστή | Ι LOVE STYLE\nΡία Αντωνίου: Όλη η αλήθεια για την καταγγελία βιασμού μετά την εξέτασή της από ιατροδικαστή\nΤι αποφάνθηκε ο γιατρός που την εξέτασε και τι τελικά διαπιστώθηκε;\nΣοκ προκάλεσε πριν από μερικά 24ωρα η είδηση που αφορούσε στο γνωστό μοντέλο, Ρία Αντωνίου, η οποία κατήγγειλε πρώην σύντροφό της και γνωστό Έλληνα επιχειρηματία, όπως γράφτηκε σε διάφορα δημοσιεύματα, ότι τη βίασε.\nΤο μοντέλο μετά την καταγγελία της, κλήθηκε να εξεταστεί από ιατροδικαστή προκειμένου να διαπιστωθεί αν όντως έτυχε τέτοιας μεταχείρισης.\nΌπως διαπιστώθηκε φέρει εμφανείς κακώσεις στο πρόσωπο και τα χέρια. Όπως απεφάνθη ο ιατροδικαστής που διενήργησε την εξέταση, αναφέρει περιγραφικά ότι υπάρχουν κάποιες ρήξεις στον κόλπο, οι οποίες όμως δεν είναι πρόσφατες.


ΝΕΑ ΚΑΙ ΠΑΛΑΙΑ: 03/30/12\nΌταν τα όπλα είναι μόνο για τα μάτια...\nΗ Αγία Γραφή, που τόσο λίγο εκτιμούν οι άρχοντές μας [και ο λαός] λέει ότι ο άρχοντας ΕΧΕΙ ΤΟ ΟΠΛΟ ΓΙΑ ΝΑ ΕΠΙΒΑΛΕΙ ΤΟ ΚΑΛΟ ΚΑΙ ΝΑ ΤΙΜΩΡΕΙ ΤΟ ΚΑΚΟ.\nΌταν αυτά τα λόγια εμείς τα κοροϊδέυουμε, [δυστυχώς και πολλοί χριστιανοί], τότε ΤΟ ΚΑΚΟ ΓΕΛΑΕΙ ΣΕ ΒΑΡΟΣ ΤΟΥ ΚΑΛΟΥ.\nΟ μεν κακός γίνεται χειρότερος, ο δε αρμόδιος για την τάξη παύει πλέον να ενδιαφέρεται.\nΓια γέλια ή για κλάματα;..\nΚαι αν υπάρχει ίχνος σοβαρότητας στην παραπάνω είδηση, πώς θα την αντιμετωπίσουν οι άλλοι ΠΡΟΚΑΘΗΜΕΝΟΙ;\nΌπως βλέπετε το ΠΡΩΤΕΙΟ όλο και κάπου παρουσιάζεται για να βγάζει καντήλες ο Πειραιώς... που θέλει ν' αγιάσει αλλά δεν τον αφήνουν οι αφορισμένοι... αιρετικοί...\nΕν όψει των εορτών του Πάσχα ή της επίσκεψης Πούτιν, ξαφνικά το κράτος αποφάσισε να κάνει αποφυλακίσεις ΑΛΛΑ ΜΕ ΠΕΡΙΟΡΙΣΤΙΚΟΥΣ ΟΡΟΥΣ.\nΘα ήταν άστοχο να πούμε πως για χάρη του βασιλικού (Εφραίμ) ποτίζεται κι η γλάστρα (Κάτσενας); Μπορεί όμως να είναι και ΑΠΛΗ ΣΥΜΠΤΩΣΗ. Στην Ελλάδα όλα μπορούν να συμβαίνουν...\nΠρώτος και τελευταίος;\nΤο δημοσίευμα του ΕΘΝΟΥΣ δεν μας λέει αν αυτός είναι ο πρώτος και επίσης αν θα είναι ο τελευταίος που παύθηκε από το ΕΣΥ (και μάλλον όχι από το επάγγελμα του ιατρού).\nΛέει όμως το άξιο προβληματισμού ότι ΤΟ ΥΠΗΡΕΣΙΑΚΟ ΣΥΜΒΟΥΛΙΟ ΙΑΤΡΩΝ ΤΟΥ ΕΣΥ, είχε ψηφίσει ΚΑΤΑ ΤΗΣ ΑΡΣΗΣ ΑΡΓΙΑΣ του και για την ΕΠΑΝΑΦΟΡΑ ΤΟΥ ΣΤΟ ΝΟΣΟΚΟΜΕΙΟ.\nΔηλαδή επαλήθευσε ξανά το κόρακας κοράκου μάτι δεν βγάζει... του ασθενούς όμως;;;;\nΜε γένεια ή χωρίς;\nΔεν θα χάσετε το χρόνο σας αν ρίξετε μια ματιά στο κείμενο του κ. Βαρθαλίτη, πατώντας επάνω στην εικόνα. Αν μη τι άλλο θα λυθούν κάποιες απορρίες σας.\nΚαι ας μην ξεχάσουμε το ρόλο της διαφήμισης\nστις προτιμήσεις μας...\nO θεόπνευστος συγγραφέας της προς Εβραίους Επιστολής μας παρακινεί να βοηθούμε, να στηρίζουμε, να οικοδομούμε ο ένας τον άλλον: «Παρακαλείτε εαυτούς καθ' εκάστην ημέραν άχρις ου το σήμερον καλείται, ίνα μη σκληρυνθή εξ υμών τις απάτη της αμαρτίας» (Εβρ. 3/γ/13) – να προτρέπετε ο ένας τον άλλον κάθε μέρα, όσο καιρό διαρκεί το σήμερα αυτής της ζωής. Να ενισχύετε και να διορθώνετε ο ένας τον άλλον, για να μην εξαπατηθεί κανείς από σας από την απάτη της αμαρτίας και αποσκληρυνθεί.\n«Παρακαλείτε» σημαίνει να ενισχύετε, να τονώνετε ο ένας τον άλλον. Τη δυνατότητα της αλληλοενισχύσεως δεν θα την έχουμε πάντοτε, θα την έχουμε όσο ισχύει το σήμερα αυτής της ζωής. Σ' αυτήν την περίοδο μας καλεί ο Θεός να δείχνουμε αγάπη στους αδελφούς, να δίνουμε μαρτυρία για τον Χριστό. Μην αφήνουμε την ευκαιρία ανεκμετάλλευτη.\nΤη φροντίδα του πνευματικού στηριγμού των ανθρώπων την έχουν πρωτίστως οι ποιμένες της Εκκλησίας. Αυτοί κατεξοχήν οφείλουν να ενισχύουν και να καθοδηγούν τους πιστούς. Αλλά η αλληλοενίσχυση είναι καθήκον και όλων των πιστών. Όλοι μπορούμε να βοηθήσουμε. Έχουν καθήκον οι φίλοι να ενισχύουν τους φίλους, οι γείτονες τους γείτονες, οι δάσκαλοι τους μαθητές, οι πρεσβύτεροι τους νεότερους, όλα τα μέλη της Εκκλησίας αδιακρίτως ηλικίας, φύλου, επαγγέλματος, να προτρέπουμε στο καλό ο ένας τον άλλον.\nΜας κάνει εντύπωση ότι ο συγγραφέας της προς Εβραίους Επιστολής μας καλεί να επιτελούμε το καθήκον της αλληλοενισχύσεως σε καθημερινή βάση, «καθ' εκάστην ημέραν». Και αιτιολογεί για ποιο λόγο οφείλουμε να το κάνουμε αυτό. Για να μη μείνει κανείς αβοήθητος και σκληρυνθεί η καρδιά του από την απάτη της αμαρτίας.\nΗ αμαρτία είναι απατηλή. Εύκολα μας ξεγελάει. Τα αρνητικά ερεθίσματα είναι περισσότερα από τα θετικά, διότι «ο κόσμος όλος εν τω πονηρώ κείται» (Α΄ Ιωάν. 5/ε/19).\nΑν μείνουμε αβοήθητοι και δικαιολογούμε τις παραβάσεις που κάνουμε, κινδυνεύουμε να σκληρυνθούμε από την αμαρτία. Αυτό το έχουν πάθει όχι ένας και δύο, αλλά πολλοί άνθρωποι. Γίνεται μία κακή αρχή, κατόπιν η μια υποχώρηση φέρνει την άλλη, η μια παράλειψη την άλλη, και δημιουργούνται κακές συνήθειες που δύσκολα αποβάλλονται. Τα πάθη ριζώνουν σιγά σιγά και δύσκολα ξεριζώνονται.\nΗ πνευματική ζημιά συνήθως δεν φαίνεται αμέσως. Γίνεται ανεπαίσθητα, χωρίς να το πολυκαταλαβαίνουμε. Εξασθενεί η φωνή της συνειδήσεως, αλλάζει προς το χειρότερο η συμπεριφορά μας, σκληρύνεται η καρδιά μας. Βλέπει κανείς ανθρώπους που ήταν πολύ θερμοί, με την πάροδο του χρόνου να ψυχραίνονται. Ενώ είχαν ζήλο, ενθουσιασμό και ενδιαφέρον για τα πνευματικά, ο ζήλος τους μαραίνεται, ο ενθουσιασμός τους πέφτει και γίνονται αδιάφοροι. Ενώ η καρδιά τους φλεγόταν από αγάπη προς τον Θεό, αρχίζουν να μην έχουν όρεξη για τα πνευματικά, να μην ελκύονται από τη μελέτη του λόγου του Θεού, [...] να ξεστρατίζουν. Το οδυνηρό αποτέλεσμα όλων αυτών των παρεκκλίσεων είναι ότι η καρδιά τους αντί να εξαγνίζεται, σιγά σιγά μολύνεται. Αντί να μαλακώνει, σκληρύνεται.\nΓια να μη συμβεί αυτό, ο λόγος τού Θεού μάς παρακινεί να ενισχύουμε ο ένας τον άλλον: «Παρακαλείτε αλλήλους»! (Α΄ Θεσ. 5/ε/11). Μας προτρέπει να στηρίζουμε τους αδελφούς μας στην πίστη. [...]\nΣτα δύσκολα χρόνια που ζούμε, όλοι οι άνθρωποι έχουμε ανάγκη στηριγμού και ενισχύσεως. Κι εμείς, άλλα και οι φίλοι μας και οι συγγενείς και οι συνεργάτες μας θέλουν να ακούν τον ενισχυτικό λόγο. Όσο μπορούμε, να γινόμαστε «υιοί παρακλήσεως», όπως ο απόστολος Βαρνάβας (Πράξ. 4/δ/36). Να αλληλοενισχυόμαστε.\nΑπό το περιοδικό «Ο ΣΩΤΗΡ», 15 Μαρτίου 2012\nΌταν τα όπλα είναι μόνο για τα μάτια... Η Αγ...\nΓια γέλια ή για κλάματα;.. Και αν υπάρχει ίχ...\nΕπιδημία αποφυλακίσεων... Εν όψει των εορτών ...\nΠρώτος και τελευταίος; ______________________...\nΜε γένεια ή χωρίς; http://www.avgi.gr/ArticleAc...\nΑλληλοενίσχυση! O θεόπνευστοςσυγγραφέας της προς...


«Τεμαχίζοντας» τη Μαντόνα | Protagon.gr\nΗ Μαντόνα στη σκηνή της Eurovision. Καταλάβαμε πόσο φάλτσα ήταν... | Orit Pnini for KAN/Handout via REUTERS\nΤο δυνατό σημείο της «βασίλισσας της ποπ» δεν ήταν ποτέ το τραγούδι της. Με την εμφάνισή της όμως στην Eurovision, όλοι αντιλήφθηκαν ότι τελικά ήταν φάλτσα. Και η απροθυμία της να αποδεχτεί την πραγματική ηλικία της έγινε ξαφνικά θέμα χλεύης από την ίδια κουστωδία που κάποτε την αποθέωνε\nΗ Μαντόνα στη σκηνή της Eurovision. Καταλάβαμε πόσο φάλτσα ήταν...\n|Orit Pnini for KAN/Handout via REUTERS\nΛέγεται πως όταν η Μέριλ Στριπ, υποψήφια «Εβίτα» για την κινηματογραφική μεταφορά του ομώνυμου μιούζικαλ του Αντριου Λόιντ Ουέμπερ, έμαθε ότι έχασε τον ρόλο από τη Μαντόνα δήλωσε: «και όμως εγώ μπορούσα να τον τραγουδήσω καλύτερα». Η διάσημη ηθοποιός είχε (αν πράγματι το είπε έτσι) δίκιο, και το επιβεβαιώνει κάθε φορά που τραγουδάει. Το γνώριζε υποθέτω και ο Ουέμπερ, γι’ αυτό και το «You must love me», το τραγούδι που έγραψε ειδικά για τη Μαντόνα-Εβίτα, ήταν μια βατή μπαλάντα χωρίς ιδιαίτερες φωνητικές απαιτήσεις.\nΚακά τα ψέματα, το δυνατό σημείο της «βασίλισσας της ποπ» δεν ήταν ποτέ το τραγούδι της. Αυτό μπορεί να ήταν και το πιο αδύναμο –αναφέρομαι στις φωνητικές δυνατότητες και στην τεχνική της. Είχε όμως άλλα προσόντα η Μαντόνα, στα οποία και οφείλεται η επί σειρά ετών βασιλεία της στη διεθνή σκηνή. Στην περίπτωσή της δεν μιλάμε για ένα μουσικό φαινόμενο, αλλά για μία γυναίκα-φαινόμενο που ήξερε πολύ καλά πώς να κάνει τα ελαττώματά της να μοιάζουν προτερήματα. Που έβρισκε ευφυείς, συχνά ιντριγκαδόρικους τρόπους για να απευθύνεται στο κοινό της. Που δεν ακολουθούσε αλλά επηρέαζε-διαμόρφωνε με την τόλμη, τη φαντασία και το επιχειρηματικό της δαιμόνιο τη μόδα. Που ως χαμαιλέοντας μεταμορφωνόταν περνώντας με εντυπωσιακή άνεση από ρόλο σε ρόλο, επανεφευρίσκοντας ξανά και ξανά την εικόνα της, μία νέα εικόνα κάθε φορά, και καταφέρνοντας να πείθει είτε έκανε τη σέξι γατούλα, είτε τη στοργική μαμά, είτε τη σαδομαζόχ αφέντρα, είτε την ευαισθητοποιημένη ακτιβίστρια.\nΞαφνικά, με την πολυδιαφημισμένη εμφάνισή της στην Eurovision, όλα αυτά που ήταν η Μαντόνα, που συνέθεταν το φαινόμενο Μαντόνα, μπήκαν σε δεύτερο πλάνο και το τραγούδι της με το οποίο σχεδόν δεν ασχολούμασταν ακούστηκε φάλτσο στα αυτιά μας. Και έγινε η αφορμή όχι απλώς για να την κρίνουμε με αυστηρότητα αλλά και για να τη λοιδορήσουμε για την ηλικία της, να την αποκαλέσουμε σε όλες τις γλώσσες που μιλιούνται σε αυτό τον κόσμο γριά, ξεπεσμένη, σταφιδιασμένη, ξεμωραμένη, τελειωμένη κλπ.. Τρία λεπτά στη σκηνή της Eurovision ήταν αρκετά για να γίνει ο περίγελος του διαγωνισμού. Για να ξεχάσουμε ακόμα και την τυπική ευγένεια με την οποία αντιμετωπίζουμε τους παλαίμαχους σταρ όταν παρασυρμένοι από τον αγιάτρευτο εγωκεντρισμό τους αποτολμούν μια ακόμα πιρουέτα στο λυκόφως της καριέρας τους, για να καταρρεύσουν μπροστά στα μάτια μας.\nΟχι πως δεν έκανε και αυτή ό,τι μπορούσε για να εκτεθεί, το έκανε με το παραπάνω. Όλα ήταν λάθος στην εμφάνισή της, από το τι φορούσε ως το πώς κινούνταν και πώς τραγουδούσε. Όμως, άλλο να κρίνεις αυστηρά έναν καλλιτέχνη όταν βρίσκεται στο απόγειο της δόξας και των δυνατοτήτων του και άλλο να τον αποκαθηλώνεις με συνοπτικές διαδικασίες όταν αυτό που έχεις μπροστά σου είναι η σκιά του παλιού εαυτού του. Τότε η κριτική αποκτά μια δυσάρεστη αίσθηση ανθρωποφαγίας. Αυτή την αίσθηση έχω διαβάζοντας τα απαξιωτικά (ακόμα και υβριστικά) σχόλια που δημοσιεύονται στον διεθνή Τύπο.\nΔεν επιθυμώ να υπερασπιστώ τη σταρ Μαντόνα, θεωρώ πως έπαιξε και αυτή τη φορά έχασε, πλήρωσε την έπαρσή της, τη ματαιοδοξία της, το ναρκισσισμό της και την απληστία της για χρήμα και για δόξα. Ομως δεν μπορώ να μην συμπονέσω μία ακόμα παγιδευμένη στην εικόνα των νιάτων της Μπέιμπι Τζέιν, για να θυμηθώ την τραγική ηρωίδα που ερμήνευσε η Μπέτι Ντέιβις στο «Τι απέγινε η Μπέιμπι Τζέιν». Όπως η Μπέμπι Τζέιν έτσι και η 60χρονη Μαντόνα με την απροθυμία της να αποδεχτεί την πραγματική ηλικία της και με την αδυναμία της να καταλάβει πως ο χρόνος που περνά μας αφήνει πίσω, έγινε ξαφνικά ο περίγελος της κοινωνίας που κάποτε την αποθέωνε.\nΥΓ. Λάθος, άλλο ένα λάθος, ήταν κατά την άποψή μου και η απόφασή της να ανεβάσει στη σκηνή τη σημαία της Παλαιστίνης. Όποιες ενστάσεις και αν έχεις για τις πολιτικές του Ισραήλ, όταν φιλοξενείσαι στη χώρα (και μάλιστα με το αζημίωτο, καθώς λέγεται πως η Μαντόνα εισέπραξε 1.250.000 εκατομμύρια δολάρια για να εμφανιστεί στον διαγωνισμό της Eurovision) δεν μπορεί να την προσβάλεις. Άλλο ο ακτιβισμός και άλλο η αγένεια και η φτηνή πρόκληση για τα μάτια του κόσμου.


Αρχική / Αναλύσεις / ΝΤΑΛΙΑΝ ΠΡΟ – ΓΚΟΥΟΑΝ ΠΕΚ.\nΝΤΑΛΙΑΝ ΓΙΦΑΝΓΚ - ΓΚΟΥΟΑΝ ΠΕΚΙΝΟΥ | 2021-07-31 | Προγνωστικά | Ανάλυση | Στατιστικά\nΝΤΑΛΙΑΝ ΓΙΦΑΝΓΚ -\nΑνακάμπτει η Γκουάν\nΝΤΑΛΙΑΝ ΓΙΦΑΝΓΚ - ΓΚΟΥΟΑΝ ΠΕΚΙΝΟΥ\n7.00 4.00 1.35 3.30 1.23 1.82 1.75 1.30 2.90 2.02 1.60 2.75 1.10 1.05 3.30 1.90 2.95 24.00\n* Παράδοση (συνολικά): 2-0-9 (10-27).\n* Η Γκουοάν κέρδισε και τα 8 προηγούμενα μεταξύ τους παιχνίδια.\nΑρκετά χαμηλό το επίπεδό, αλλά και το ταβάνι της ομάδας. Εκ προοιμίου η αποστολή της ήταν δύσκολη, ωστόσο με τα προβλήματα που μαζεύτηκαν έγινε ακόμη δυσκολότερη. Στο τελευταίο της παιχνίδι δεν μπόρεσε να φέρει αντίσταση στην -επίσης προβληματική- Χεμπέι (0-1), με αποτέλεσμα να μείνει στην τελευταία θέση του ομίλου. «Δώρο» της άμυνάς της το γκολ που σημείωσε ο αντίπαλος. Μοναδικός διαθέσιμος ξένος στο ρόστερ αυτή τη στιγμή ο ντεφορμέ και ανέτοιμος Μπόατενγκ (επ., 3/0). Κάπως έτσι οι πολλοί νεαροί παίκτες δεν έχουν μπροστά τους έναν ηγέτη, ο οποίος θα τους εμπνεύσει στο παιχνίδι τους.\nΑποβλήθηκε στο τελευταίο ματς και δεν είναι διαθέσιμος ο Ντονγκ (αμ., 8/0). O Μπόατενγκ (επ., 3/0) δεν μπορεί να αγωνιστεί πάνω από ένα μισάωρο στα παιχνίδια, καθώς δεν έχει αποθεραπευτεί πλήρως. Τεράστια η απώλεια του Ντάνιελσον (αμ., 5/2), ο οποίος δεν έχει ολοκληρώσει τη διαδικασία της καραντίνας. Υπολογίζεται πως θα αγωνιστεί στα τρία τελευταία παιχνίδια αυτής της φάσης. Εκτός μάχης ο Τζαΐλσον (μ., πέρσι 6/0), ο οποίος δεν έχει ενσωματωθεί στο σύνολο. Το ίδιο συμβαίνει και με τον 28χρονο πρώην επιθετικό της Φέγενορντ, Σαμ Λάρσον (επ., πέρσι 18/4). Οι δυο τους με την εμπειρία και τις παραστάσεις τους θα μπορούσαν να δώσουν άλλη δυναμική στην ομάδα. Τέλος, δεν είναι έτοιμος και ο πολύτιμος αμυντικός, Ουάνγκ Γιοπένγκ (πέρσι 18/2).\nΒρέθηκε πίσω στο σκορ στα 7/9 παιχνίδια της.\nΝΤΑΛΙΑΝ ΠΡΟ – ΓΚΟΥΟΑΝ ΠΕΚ.\nΠάλεψε και τελικά ανταμείφθηκε στο ντέρμπι με την Πορτ. Ισοφάρισε σε 1-1 στο φινάλε με τον αρχηγό της, τον Ντανμπάο, ο οποίος ήταν και ο καλύτερος παίκτης του γηπέδου. Οι «πράσινοι» εκμεταλλεύτηκαν στον απόλυτο βαθμό την οπισθοχώρηση του αντιπάλου στο τελευταίο μισάωρο. Δεν ήταν καλοί στην αρχή. Φαίνονται τα κενά που έχουν αφήσει οι ξένοι της. Μόλις δύο είναι πλέον στη διάθεση του Μπίλιτς, με τον Μπακαμπού να μην είναι στο 100% για ενενηντάλεπτο. Ψάχνεται για ενίσχυση, ωστόσο είναι δύσκολη η μεταγραφή ξένου, λόγω των πρωτοκόλλων. Η Γκουοάν υπολείπεται τρεις βαθμούς από την τετράδα κι οφείλει να σοβαρευτεί, εάν δεν θέλει να πάθει κανένα “στραπάτσο”.\nΝέο πρόβλημα στην άμυνα με τον τραυματισμό του Τζιν Πενγκξιάνγκ (αμ., 2/0). Χτύπησε σοβαρά ο Τζόναθαν Βιέρα (μ., 3/1) και θα χάσει μεγάλο μέρος της χρονιάς. Μεγάλο το πλήγμα για την ομάδα. Δεν πάει τελικά στην Ολυμπιάδα ο Κιμ Μιν Γιάε (αμ., 2/0), ο οποίος θα ενσωματωθεί το συντομότερο δυνατό. Τραυματίας ο 32χρονος περιφερειακός επιθετικός, Ουάνγκ Γκανγκ (επ., πέρσι 18/0). Ο Σλάβεν Μπίλιτς στην πρώτη του χρονιά στην ομάδα έχει να αντιμετωπίσει σωρεία προβλημάτων.\nΟι 6/8 αγώνες της στο πρωτάθλημα είχαν σύνολο 2-3 τερμάτων.\nΗ Γκουοάν κάνει την προσπάθειά της για ανάκαμψη, παρά τα μεγάλα προβλήματα που αντιμετωπίζει με τους ξένους της. Ευκαιρία εδώ για επιστροφή στις νίκες, κόντρα σε έναν αδύναμο και προβληματικό αντίπαλο. Περιμένω την ομάδα του Μπίλιτς να μπει σοβαρή και να καθαρίσει από νωρίς την αναμέτρηση.\nΑ Κίνας 2ος Ομιλος 31-07-2021 ΝΤΑΛΙΑΝ ΠΡΟ - ΓΚΟΥΟΑΝ ΠΕΚ. 0 - 1 0 - 0\nΑ Κίνας 15-08-2019 ΝΤΑΛΙΑΝ ΠΡΟ - ΓΚΟΥΟΑΝ ΠΕΚ. 0 - 2 0 - 0\nΑ Κίνας 16-03-2018 ΝΤΑΛΙΑΝ ΠΡΟ - ΓΚΟΥΟΑΝ ΠΕΚ. 0 - 3 0 - 2\nΚΙΝ1 03-08-2021 ΤΙΑΝΤΖΙΝ - ΝΤΑΛΙΑΝ ΠΡΟ 1 - 3 0 - 1


ΠΑΟΚ-Αστέρας Τρίπολης και ΑΕΚ-Λαμία στα ημιτελικά του κυπέλλου! - Life Events\nΠΑΟΚ-Αστέρας Τρίπολης και ΑΕΚ-Λαμία στα ημιτελικά του κυπέλλου!\nΣτις 3-4 Απριλίου τα πρώτα παιχνίδια\nΗ κληρωτίδα του φετινού Κυπέλλου δεν ανέδειξε ντέρμπι ούτε στα ημιτελικά με την ΑΕΚ να αντιμετωπίζει τη Λαμία και τον ΠΑΟΚ τον Αστέρα Τρίπολης. Γηπεδούχοι στα πρώτα ματς οι δύο Δικέφαλοι που πηγαίνουν ολοταχώς για έναν τρίτο σερί τελικό μεταξύ τους, χωρίς βέβαια να αποκλείει κανείς και ενδεχόμενο έκπληξης.\nΑπό το ζευγάρι του ΠΑΟΚ με τον Αστέρα ο τυπικά γηπεδούχος του τελικού της 11ης Μαΐου στο ΟΑΚΑ. Τα ματς των ημιτελικών είναι προγραμματισμένα για τις 3-4 Απριλίου τα πρώτα και για τις 24-25 Απριλίου οι ρεβάνς.\nΠριν την έναρξη της κλήρωσης ο Αστέρας Τρίπολης μέσω του Γιώργου Μποροβήλου κατέθεσε αίτημα για ξένους διαιτητές σε ημιτελικά και τελικό κάτι που έγινε αποδεκτό κι από τους εκπροσώπους των άλλων τριών ομάδων.\nΜήνυση του πατέρα στον παπά για τον τραυματισμό βρέφους


Μαρτυρίες ασθενών - Εμπειρίες. Exelixis Medical Institute\nΜαργαρίτα Τ., 27 ετών\nΤην απόφαση να φτιάξω τη μύτη μου την πήρα , αφού είδα τα εκπληκτικά αποτελέσματα στη μύτη μιας φίλης, που αντιμετώπιζε παρόμοιο πρόβλημα με το δικό μου. Μύτη γαμψή και κάπως μεγάλη. Μέχρι τότε με φόβιζε το ενδεχόμενο μιας επέμβασης στο πρόσωπό μου. Κλείνοντας το ραντεβού μου με τον γιατρό της τον ειδικό στις ρινοπλαστικές χειρουργό κύριο Μοιρέα, πείστηκα να προχωρήσω στην επέμβαση το γρηγορότερο. Ενθουσιάστηκα με τη δυνατότητα που μου δόθηκε να γίνει προσομοίωση της μύτης μου και μάλιστα τρισδιάστατη, ώστε να ξέρω πριν μπω στο χειρουργείο, ποιο θα είναι το αποτέλεσμα μετά. Ευχαριστώ το γιατρό για το ολοκαίνουργιο πρόσωπό μου με μια μύτη που μου ταιριάζει και με κολακεύει.\nΧρήστος Κ., 36 ετών\nΜετά από το ατύχημα με τη μοτοσυκλέτα μου, η μύτη μου και γενικά το πρόσωπό μου δεν τα αναγνώριζα πιά. Σας ευχαριστώ όλους στο Exelixis Medical Institute για τη συμπαράστασή σας, την ψυχολογική μου υποστήριξη, αλλά κυρίως για το άψογο αποτέλεσμα των επεμβάσεων στο σαγόνι και τη μύτη μου.\nΑθανασία Π., 38 ετών\nΤο τελευταίο εξάμηνο, κι έπειτα από ένα κρυολόγημα είχε παραμείνει μια έντονη βραχνάδα στη φωνή μου.Δεν μπορούσα να μιλήσω χαμηλόφωνα και έπρεπε να καταβάλλω διπλή προσπάθεια για να ακουστώ.Είναι και η δουλειά μου που μου επιβάλλει να μιλάω δυνατά συνέχεια,είμαι δασκάλα. Κατάλαβα ότι δεν ήταν ένα απλό κλείσιμο του λαιμού μου, όταν μετά από την επίσκεψή μου στο Exelixis Medical Institute ο Δρ. Μοιρέας διαπίστωσε ότι είχαν δημιουργηθεί όζοι στις φωνητικές μου χορδές. Με καθησύχασε εξηγώντας μου όλη τη διαδικασία του χειρουργείου και της αποθεραπείας μου, και ειλικρινά τον ευχαριστώ για την άψογη ψυχολογική υποστήριξη, καθώς και για τον επαγγελματισμό που με αντιμετώπισαν μαζί με το προσωπικό του Ινστιτούτου.\nΔημήτρης Χ., 46 ετών\nΤα τελευταία χρόνια είχα πάρει αρκετά κιλά και δυσκολευόμουν στην αναπνοή, καθώς και ένοιωθα έντονη κόπωση. Επίσης από τα λεγόμενα της γυναίκας μου ροχάλιζα δυνατά και σταματούσε η η αναπνοή μου στον ύπνο. Δστυχώς όντας καπνιστής, τα απέδιδα όλα εκεί.Φυσικά επιβάρυνα τον οργανισμό μου, αλλά αφότου επισκέφθηκα το Exelixis Medical Institute και με εξέτασε ο χειρουργός, διαπίστωσε ότι είχα πρόβλημα με το διάφραγμα στη μύτη μου. Με ενημέρωσε αναλυτικότατα για την επέμβαση που έπρεπε να κάνω, καθώς και για το τι θα γίνει μετά. Αφού λοιπόν χειρουργήθηκα, βγήκα την ίδια μέρα από την κλινική και αφού έχασα και βάρος, αναπνέω πολύ καλύτερα και δε νοιώθω συνέχεια κουρασμένος. Πραγματικά έμεινα πολύ ευχαριστημένος από την αντιμετώπισή μου από το χειρουργό μου πριν αλλά και μετά την επέμβαση.\nΠέτρος Η., 29 ετών\nΧρόνια υπέφερα από πόνους στα μάτια και στο κεφάλι μου από τη διαρκώς μπουκωμένη μύτη μου. Δεν ήξερα πια τι να κάνω, φοβόμουν και τα χειρουργεία. Μετά από την εξέτασή μου από τον κ.Αλογδιανάκη που είναι ο ειδικός χειρουργός του Exelixis Medical Institute, αποφάσισα να προχωρήσω στην επέμβαση για τη χρόνια παραρρινοκολπίτιδα που με τυρρανούσε. Επιτέλους γλίτωσα από αυτό το βάρος στο κεφάλι μου, τη δυσκολία στην αναπνοή και τη δυσάρεστη μυρωδιά της.\nΘοδωρής Ν., 52 ετών\nΗ ασθένειά μου, νόσος Peyronie, δυστυχώς μου είχε δημιουργήσει πρόβλημα και στην προσωπική μου ζωή, και ευχαριστώ τον χειρουργό μου κο Μπορούσα, γιατί μετά την επέμβαση, είμαι ξανά ενεργός και σίγουρος για τον εαυτό μου στις προσωπικές μου στιγμές.\nΙωάννα Ξ., 42 ετών\nΜετά από τρεις εγκυμοσύνες και το πέρασμα των χρόνων, το στήθος μου δεν ήταν πια αυτό που θα θελα. Στο Exelixis Medical Institute μου έδωσαν όσες πληροφορίες χρειαζόμουν και τη συμπαράσταση, για να προχωρήσω στην απαραίτητη πλαστική επέμβαση. Το στήθος μου ανορθώθηκε, μαζί με το ηθικό μου, χάρη στα καλά χέρια που το εμπιστεύτηκα. Σας ευχαριστώ πολύ.\nΠαναγιώτης Δ., 33 ετών\nΈμαθα για το Exelixis Medical Institute ψάχνοντας κάποιον εξειδικευμένο χειρουργό που να κάνει επανεπεμβάσεις ρινοπλαστικής. Είχα σταθεί άτυχος στην πρώτη ρινοπλαστική μου, και το αποτέλεσμα δεν ήταν το αναμενόμενο. Όταν έμαθα ότι το EMI είναι το μοναδικό κέντρο στην Ελλάδα που διαθέτει το VECTRA 3D Imaging, την τεχνολογία που θα μου επέτρεπε να δω τρισδιάστατα τη μύτη που θα ήθελα, και να κάνω τις διορθώσεις που χρειάζονται σε συνεννόηση με τον χειρουργό, έσπευσα να το δοκιμάσω. Η εμπειρία ήταν εντυπωσιακή, και το αποτέλεσμα μετά την επανεπέμβαση στην οποία προχώρησα, παραπάνω από ικανοποιητικό. Ο γιατρός ήταν πολύ αναλυτικός, μου έλυσε όλες τις απορίες πριν την επέμβαση και με προετοίμασε κατάλληλα και για ό, τι θα ακολουθούσε.\nΣωτηρία P., 48 ετών\nΈγινα καινούργια στα χέρια σας. Ούτε που το φανταζόμουν πριν σας επισκεφθώ ότι θα μπορούσα να κάνω επέμβαση ρινοπλαστικής και ταυτόχρονα τη λιποαναρρόφηση που είχα στο μυαλό μου αρχικά. Μετά τη συζήτησή μας, και την προσομοίωση της νέας μου εμφάνισης στο Ινστιτούτο σας όμως , και αφού μπορούσα να κάνω και τις δύο επεμβάσεις μαζί, όλα ήταν πιο εύκολα για μένα πια.\nΟ μικρός μου γιος γεννήθηκε με πολύ πεταχτά αυτιά. Μεγαλώνοντας το πρόβλημα έπαψε να είναι μόνο αισθητικό, κι έγινε και ψυχολογικό. Το πόσο το κορόιδευαν τ’ άλλα παιδιά στο σχολείο, τον είχε κάνει να μη θέλει να πάει κάθε πρωί. Μια φίλη μου σύστησε τον Δρ. Μοιρέα, κι έτσι αφού είδε το παιδί , πήραμε την απόφαση της ωτοπλαστικής. Είμαι πολύ ικανοποιημένη από το αποτέλεσμα, και το κυριότερο, ο μικρός είναι καταχαρούμενος κι ευχαριστημένος με τον αυτό του.\nΧαρά Α., 19 ετών\nΕίμαι πάρα πολύ χαρούμενη μετά την ωτοπλαστική επέμβαση στο Exelixis Medical Institute που μου χάρισε ένα νέο εαυτό. Από παιδί είχα μεγάλο πρόβλημα με τα «πεταχτά» αυτιά μου, στον καθρέφτη, στο σχολείο,όπου βρισκόμουν προσπαθούσα να τα κρύβω πίσω από τα μαλλιά μου. Μετά από την επίσκεψή μου στον χειρουργό μου τον κύριο Μοιρέα, και αφού είδα αρκετές προηγούμενες επεμβάσεις του σε περιπτώσεις σαν τη δική μου, και άκουσα από τον ίδιο πόσο απλό ήταν να διορθωθούν τα αυτιά μου,αποφάσισα να προχωρήσω στην επέμβαση. Είναι το καλύτερο δώρο που έχω κάνει στον εαυτό μου. Ευχαριστώ πολύ exelixis.


ERC 2017- 1. Rallye Azores- day2- Τον Ρώσο να τον φοβάσαι! - GRally\nΜε τον Ρώσο Alexey Lukyanuk ποτέ δεν μπορείς να είσαι σίγουρος μέχρι να φτάσει στη γραμμή του τερματισμού… Τι κι αν είδε τον μεγάλο του αντίπαλο Kajetan Kajetanowicz (Ford Fiesta R5) να εγκαταλείπει στην πρώτη ειδική της Παρασκευής χτυπώντας σε τοιχείο, τι κι αν δημιούργησε διαφορά 40 δευτερολέπτων στα μέσα της ημέρας; O Ρώσος οδηγός του Ford Fiesta R5 που είναι ικανός για το καλύτερο, αλλά και για το χειρότερο, είχε κλατάρισμα στην 8η ειδική, χάνοντας περισσότερα από 20 δευτερόλεπτα, ενώ «έγλυψε» και τοίχο στην τελευταία ειδική του σκέλους μετά από άλμα, όντας έτοιμος να τα τινάξει όλα στον αέρα! Το μπλουζάκι που φορούσε στο περσινό Ράλλυ Κύπρου που έγραφε “Keep Calm and stay on the road” πρέπει να ξαναφορέσει ο τρελο-Lukyanuk στο τελευταίο σκέλος του Ράλλυ στις Αζόρες για να του θυμίζει πως πρέπει να παραμείνει ψύχραιμος αν θέλει να κερδίσει τον αγώνα, αφού ουσιαστικά στις ειδικές έχει αντίπαλο μόνο τον κακό του εαυτό.\nΔεύτερος στην προσωρινή κατάταξη ανέβηκε ο Πορτογάλος Bruno Magalhaes που συνηθίζει σιγά σιγά το Skoda Fabia R5 και αυξάνει το ρυθμό του, ξεπερνώντας τον τοπικό Ricardo Moura, που είχε κλατάρισμα μια ειδική πριν το τέλος και μη έχοντας άλλη ρεζέρβα έκοψε το ρυθμό του στην τελευταία. Οι δυό τους θα παλέψουν σκληρά για το δεύτερο σκαλί του βάθρου αφού η διαφορά τους αγγίζει μόλις τα 6 δευτερόλεπτα.\nΤα πολλά κλαταρίσματα στις ειδικές του αγώνα, ήταν το χαρακτηριστικό της δεύτερης ημέρας που επηρέασαν σημαντικά την κατάταξη στους Juniors28! Τη νέα κατηγορία του ERC με συμμετοχή νεαρών έως 28 ετών με αυτοκίνητα κατηγορίας R5. Πρώτος junior και τέταρτος γενικής ανέβηκε ο ταχύτατος Ρώσος Nikolay Gryazin (Skoda Fabia R5) κερδίζοντας μάλιστα την πρώτη του ειδική σε επίπεδο γενικής στο Ευρωπαϊκό Πρωτάθλημα Ράλλυ! Ο Ρώσος είδε πολλούς από τους νεαρούς αντιπάλους του να αντιμετωπίζουν προβλήματα και το εκμεταλλεύτηκε δεόντως. Στα δύο δευτερόλεπτα πίσω του ακολουθεί ο Marijan Griebel (Skoda Fabia R5) που είχε κλατάρισμα στην 6η ειδική, ενώ την πρώτη εξάδα κλείνει ο επίσης junior Josh Moffett (Ford Fiesta R5) που με σταθερό ρυθμό αναρριχήθηκε στην κατάταξη.\nΠολύτιμο έδαφος στη μάχη των «μικρών» έχασε ο Ralfs Sirmacis (Skoda Fabia R5), που είχε 3 (!!!) κλαταρίσματα στις ειδικές της Παρασκευής, στο τελευταίο εκ των οποίων έχασε και τον περισσότερο χρόνο αλλάζοντας ελαστικό μέσα στην ειδική, πέφτοντας εκτός 10αδας. Την ίδια τύχη είχε και ο Jose Suarez (Peugeot 208 T16) που στην τελευταία ειδική του σκέλους είχε έξοδο από τον δρόμο που τον γκρέμισε από την 5η θέση της γενικής.\nΜια ολόκληρη ημέρα μένει για τον τερματισμό και με τον Ρώσο που μπλέξαμε, όλα μπορούν να συμβούν!\nPrevious PostERC 2017- 1. Rallye Azores- day1- Χέρι χέρι!\nNext PostERC 2017- 1. Rallye Azores- day3- Ιδανικός αυτόχειρας!


Αρχική ΑΛΟΝΝΗΣΟΣ Τρία χρόνια αγνοούμενος – Ανοιχτή για τη δικαιοσύνη η υπόθεση Καραμιχαηλίδη που...\nΤρία χρόνια αγνοούμενος – Ανοιχτή για τη δικαιοσύνη η υπόθεση Καραμιχαηλίδη που εξαφανίστηκε στην Αλόννησο\nΤρία χρόνια συμπληρώθηκαν στις 30 Αυγούστου φέτος από την ημέρα που χάθηκε από προσώπου γης στην Αλόννησο, όπου είχε πάει με τη φίλη του για διακοπές, ο 30ρονος Γιώργος Καραμιχαηλίδης, από τη Θεσσαλονίκη.\nΤην Πέμπτη 29 Αυγούστου η μητέρα του Ματούλα Κουτρώτσιου βρέθηκε πάλι στο νησί και τέλεσε μνημόσυνο για τα τρία χρόνια από την εξαφάνιση του γιού της. «Αρκεί να βρω τα κοκκαλάκια του. Δεν θέλω να σκοτώσω κανέναν, αλλά στο νησί όποτε πάω, τα στόματα είναι κλειστά», δήλωσε στη «Θ» η άτυχη μητέρα.\nΗ υπόθεση της εξαφάνισης του Γιώργου Καραμιχαηλίδη είναι ακόμη ανοιχτή για τη δικαιοσύνη και την Εισαγγελία Πρωτοδικών Βόλου. Η ανακρίτρια Βόλου, με τη σύμφωνη γνώμη του εισαγγελέα, είχε ασκήσει διώξεις για έκθεση ζωής σε κίνδυνο, σε βαθμό κακουργήματος, κατά δύο προσώπων που φέρεται πως είχαν δει τελευταία φορά τον αγνοούμενο. Η υπόθεση ωστόσο παραμένει ακόμη στα χέρια της Εισαγγελίας, με την αναμονή νέων στοιχείων και δεν έχει οδηγηθεί στο ακροατήριο.\n«Στο νησί δεν μιλάει κανένας, αλλά εγώ δεν τα παρατάω μέχρι να βρω τα κοκκαλάκια του γιού μου», δηλώνει η μητέρα του.\nΓια την υπόθεση είχαν γίνει δύο προανακρίσεις, που ολοκληρώθηκαν, ενώ η μητέρα του 30χρονου αγνοούμενου, Ματούλα Κουτρώτσιου, είχε καταθέσει στις 20 Φεβρουαρίου 2017, δια των δικηγόρων της, μήνυση στα δικαστήρια του Βόλου κατά δύο ατόμων, που επέβαιναν σε φουσκωτό, το μοιραίο βράδυ που εξαφανίστηκε ο γιός της και κατά παντός υπευθύνου, για έκθεση ζωής σε κίνδυνο. Η μήνυση είχε υποβληθεί για τον λόγο, ότι άφησαν άνθρωπο στη θάλασσα, ενώ θα έπρεπε να τον περιθάλψουν και να μην τον εγκαταλείψουν.\nΌλο αυτό το διάστημα είχαν διενεργηθεί έρευνες σε στεριά και θάλασσα στην ευρύτερη περιοχή της Αλοννήσου, για τον 30χρονο αγνοούμενο, χωρίς όμως αποτέλεσμα.\nΤα τρία σενάρια που εξετάζονται για την τύχη του 30χρονου είναι:\n– Να είναι νεκρός και η σορός του να βρίσκεται στον βυθό της θάλασσας.\n– Να είναι νεκρός και να έχει ξεβραστεί το πτώμα του σε κάποια παραλία νησιού ή της Ευβοίας ή και να τον έχουν θάψει.\n– Να μην είναι νεκρός και να έχει εξαφανιστεί.\n«Κρύβονται όταν πάω στο νησί. Αφού δεν έκαναν κάτι, γιατί φοβούνται; Φοβούνται ακόμη και να συναντηθούν μαζί μου. Εσύ θα φύγεις, μου λένε, ενώ εμείς μένουμε εδώ», προσθέτει η κ. Ματούλα Κουτρώτσιου.\nΕίχε πάει για διακοπές\nΟ 30χρονος Γιώργος, που κατάγεται από τη Θεσσαλονίκη και διαμένει στο Βέλγιο, είχε πάει για διακοπές στην Αλόννησο με την 24χρονη φίλη του, αλλά από το βράδυ της Τρίτης 30 Αυγούστου 2016, που έπεσε στη θάλασσα για μπάνιο, αγνοείται και παρά τις έρευνες που έγιναν, δεν εντοπίστηκε.\nΣτην εκπομπή «Τούνελ» της Αγγελικής Νικολούλη, που προβλήθηκε την Παρασκευή 3 Φεβρουαρίου 2017, ο δεύτερος ψαράς που είδε για τελευταία φορά τον Γιώργο Καραμιχαηλίδη πριν εξαφανιστεί, έσπασε τη σιωπή του και μίλησε. Υποστήριξε πως νωρίτερα το μοιραίο βράδυ είχε βγει με το φουσκωτό στα ανοιχτά για ψάρεμα, με τον φίλο του και το παιδί του. Επέστρεψαν γύρω στις εννιά και ο φίλος του έφυγε, για να συνοδέψει τον γιο του στο σπίτι, με σκοπό να ξαναγυρίσει.\nΤότε είδε κάποιον να μπαίνει στο διπλανό καΐκι. «Στην αρχή νόμιζα ότι ήταν συγγενής του ιδιοκτήτη, μετά όταν είδα ότι πήγε να το κλέψει, κατάλαβα. Πριν δύο χρόνια είχαμε ληστείες με καλάσνικοφ στην Αλόννησο, δεν μπορείς να ψυχολογήσεις τον άλλον μέσα στη νύχτα και πως θα αντιδράσει. Ήξερα εγώ, αν είχε όπλο; Αν με άδειαζε εμένα δηλαδή, τι θα έλεγαν τώρα; Ο τύπος έπεσε στη θάλασσα, από εκεί και πέρα έπρεπε να καλέσω τη Λιμενική Αρχή και αυτόν που είχε το σκάφος», τόνισε.\nΓύρω στις δέκα, ο φίλος του γύρισε στο λιμάνι, πλησίασαν το καΐκι και ρώτησε τον Γιώργο τι γύρευε εκεί. «Αυτός τότε έπεσε στη θάλασσα και εγώ γύρισα πίσω και έσβησα τη μηχανή. Δεν έκανα κάτι δηλαδή ασυνήθιστο. Εγώ πήγα να βγω έξω με πλάγιο τρόπο, μπας και ασχοληθεί με το καΐκι εκεί και ειδοποιήσω τις Αρχές. Εφόσον δεν τα κατάφερα, ξαναγύρισα γιαλό, σταμάτησα, έσβησα τη μηχανή, πήρα τα κλειδιά, τα πέταξα έξω, δεν τον βλέπαμε πουθενά και παίρνω τηλέφωνο κατευθείαν. Αυτός ήταν πιο πέρα και έλεγε κάτι ασυναρτησίες. Άντε βγάλε άκρη…».\nΣε ερώτηση του δημοσιογράφου με ποιο τρόπο ο φίλος του απώθησε τον Γιώργο, όταν εκείνος πλησίασε το φουσκωτό, απάντησε:\n«Δεν είδα. Αυτός ήταν στην πρύμνη, εγώ ήμουν στο κέντρο, όπου είχα σβήσει τη μηχανή και κρατούσα το σκάφος από το δίπλα σκάφος, να μην μας φύγει. Του είπε «φύγε από εδώ» και δεν νομίζω να τον ακούμπησε. Τράβηξε τον σάκο του, γιατί ήταν πιασμένος στο σκάφος. Μετά ο Γιώργος τον πήρε και έφυγε. Ούτε αντίδραση έφερε, ούτε τίποτα. Εξαφανίστηκε. Και ήξερε πάρα πολύ καλό κολύμπι. Ούτε καν μπήκα στη διαδικασία, να τρέξω, να τον πιάσω. Δεν θα τον έφτανα. Ήταν καλύτερος κολυμβητής από εμένα». Ισχυρίστηκε ακόμα πως μόλις ο σάκος του Γιώργου βάρυνε, επειδή βράχηκε, τον άφησε και έβγαλε τα ρούχα του, τα οποία βρέθηκαν την άλλη μέρα. «Λένε για εμάς που μπλέξαμε, χωρίς να έχουμε κάνει κάτι. Η φίλη του τι έκανε; Της είπε ότι πάει μια βόλτα. Πού πας; Παίρνεις και τον σάκο μαζί. Που πας; Δεν τον ακολουθείς; Κάτι να κάνεις. Να δεις τι γίνεται. Αφού ήξεραν το πρόβλημα που είχε το παιδί. Εγώ νομίζω ότι έφυγε από την Αλόννησο την άλλη μέρα το πρωί και είναι μια χαρά…».\nΈνας ακόμη σημαντικός μάρτυρας υποστήριξε στην ίδια εκπομπή, ότι άκουσε φωνές περίπου στη μία τα ξημερώματα, λίγες ώρες μετά την εξαφάνιση του νεαρού Θεσσαλονικιού, από μια σπηλιά πολύ κοντά στο λιμάνι της Βότσης. Ο Δημήτρης Παπαβασιλείου ξεκαθάρισε πως οι φωνές ακούστηκαν από την πλευρά του γκρεμού ή της σπηλιάς, που βρίσκεται δεξιά του λιμανιού. Δεν αποκλείει το γεγονός οι αντρικές φωνές να ακούστηκαν από τη θάλασσα. Όπως είπε, όσο ήταν στη θάλασσα και ψάρευαν με τον πατέρα του, δεν γνώριζαν για το περιστατικό, ώστε να πλησιάσουν και να φωτίσουν το σημείο. Κανείς δεν τους ενημέρωσε, ούτε το Λιμεναρχείο.\nΣταύρος Δημόπουλος / Εφημερίδα ΘΕΣΣΑΛΙΑ\nΠροηγούμενο άρθροΕΚΤΑΚΤΟ – Έφυγε από την ζωή ο Λαυρέντης Μαχαιρίτσας\nΕπόμενο άρθροΒρέθηκε το κλειδί της φωτογραφίας


από Mary-Fish Πεμ Σεπ 27, 2012 11:30 pm\nΟυτε ο δικος μου τρωει αυτά που φτιάχνω! Αλλά κι εγώ μη νομίζεις με το ζόρι τα τρώω!\nΘα σε στρώσω μετά το γάμο, ντοντ γουόρι, μάστερ σεφίνα θα γίνεις\nΝα μαγειρεύεις εσύ!\nΝικο κι εγώ μαγειρεύω.\nαπό f.m123 Πεμ Σεπ 27, 2012 11:32 pm\nΜαρία φυσικά και μαγειρεύεις\nΝίκο να πω αλλά δε θυμάμαι για ποια ταψιά λες Δε μπαίνω συχνά φβ και όοταααν μπαίνω κάθομαι 2 λεπτά και βγαίνω!\nαπό Mary-Fish Πεμ Σεπ 27, 2012 11:34 pm\nΔεν εχεις δοκιμάσει απ την υπεροχη κουζίνα μου!\nΦτιάχνω ωραίες σκληροστεγνες μπριζόλες και μισοψημένες πατάτες\nαπό f.m123 Πεμ Σεπ 27, 2012 11:39 pm\nMary-Fish έγραψε: Δεν εχεις δοκιμάσει απ την υπεροχη κουζίνα μου!\nαπό Δ² Πεμ Σεπ 27, 2012 11:43 pm\nΕγώ έτσι τις τρώω\nαπό Mary-Fish Πεμ Σεπ 27, 2012 11:45 pm\nΟρίστε! Στη Δημητρα που εκτιμάει και ξέρει να τρώει θα της μαγειρέψω όποτε θέλει!\nΣε σενα παλιοΦλώρε ούτε αυγό δε φτιάχνω!\nαπό f.m123 Πεμ Σεπ 27, 2012 11:49 pm\nΔεν πειράζει μανάρι! Για αυτό έχουμε τα ντελίβερι!!\nαπό Mary-Fish Πεμ Σεπ 27, 2012 11:50 pm\nαπό Δ² Πεμ Σεπ 27, 2012 11:52 pm\nΘα ποθάνω λέμε!!\nαπό Gogo Valentinou Σαβ Σεπ 29, 2012 12:02 am\nΜωρε εκοψαν στα καλα καθουμενα να τρωνε τη γκουρμε την πατε σε συσκευσια των 400 γρ...Λετε ν αλλαξαν τπτ στη συνταγη???Μα και τα δυο εμειναν νηστικα...ουτε την τονους εφαγαν...\nαπό doremi Σαβ Σεπ 29, 2012 8:50 am\nΤα δικά μου είναι όλο γκρίνια και νάζια. Από Ακάνα πήγαμε στην Arden Grange,την βαρέθηκαν , τινάζουν πόδια και φεύγουν,τους έριχνα από ένα φακελάκι την ημέρα και για τα 3 whiskas, λυσσάγανε και θέλαν κι άλλο. Πήρα την First class που μου έφερε η Ασπα, μπα, δεν συγκινούνται. Πήρα την Purina Tonus για στειρωμένα, την πρώτη μέρα οΚ δηλ. προχτες, τώρα έχουμε το καθένα στη γωνιά παραπόνων του και γκρίνια. ΜΟΝΟ ΞΗΡΗ θα φάνε, γιατί δεν θα μείνουμε εμείς νηστικοί για να τρώνε τα σκασμένα φρέσκια καθημερινά!\nαπό nikos_x Σαβ Σεπ 29, 2012 11:06 am\nAν δεν συντρεχουν λογοι υγειας.....Στα πεισματα πεινα is the way.....\nαπό doremi Σαβ Σεπ 29, 2012 11:10 am\nnikos_x έγραψε: Aν δεν συντρεχουν λογοι υγειας.....Στα πεισματα πεινα is the way.....\nΝαι το ξέρω, αλλά στενοχωριέμαι που δεν μπορώ να τους προσφέρω και φρέσκια τροφή γιατί α) συνηθίζουν και ιδίως ο Πίπης ο απαιτητικός την ζητά κάθε φορά που με βλέπει όρθια και β) μετά δεν θέλουν ξηρά! Τινάζουν πατούσια!!!\nαπό nikos_x Σαβ Σεπ 29, 2012 11:15 am\nΑχαχαχαχαχ τιναξε κ εσυ το μαλλι και κανε την αδιαφορη!Πφφ.\nΤο ενστικτο της πεινας ειναι πιο δυνατο απο τις προτιμησεις τους. Το εχω ζησει κ με σκυλι και με τον γατο τωρα που δεν ηθελε τις κονσερβες του lidl. Mην στεναχωριεσαι.Φαι τους προσφερεις,οχι πετρες\nαπό doremi Σαβ Σεπ 29, 2012 11:17 am\nαπό Anatoli Σαβ Σεπ 29, 2012 2:14 pm\nnikos_x έγραψε: Αχαχαχαχαχ τιναξε κ εσυ το μαλλι και κανε την αδιαφορη!Πφφ.\nαπό Gogo Valentinou Σαβ Σεπ 29, 2012 10:52 pm\nΤα κακομαθημενα για τριτη μερα δεν τρωνε τη γκουρμε και απο την ξηρα τροφη ισα που τσιμπανε....Ο μικρος σαν ν αδυνατισε...η κοιλια ξεφουσκωσε....κι ο μεγαλος...Μα τι εχουν παθει και τα δυο???\nΕιχα σουβλακι καλαμακι, μπιφτεκια, προχτες κολιους...τπτ δεν τρωνε τα κακομαθημενα....Να ναι καλα τ αδεσποτα...οτι περισσευει το κανουν παιδια ναααααααα...το αλουμινοχαρτο μενει χωρις ιχνος λαδιου επανω....καινουργιο το κανουν...θα τους πηγαινω τα πιατα να μου τα εχουν ετοιμα πλυμενα...\nαπό koneko Σαβ Σεπ 29, 2012 11:17 pm\nγκρινια και ναζια εχει αποκτησει και ο δικος μου Του βαζω το ωμο του και τρωει το μισο ισα ισα για να μη πεινασει. Αναγκαζομαι να το ανακατευω με ενα κουταλακι του γλυκου κονσερβα για να το φαει ολο γιατι απο το να τρωει την μιση ποσοτητα εδω και πολλες μερες εχει αδυνατισει (το μονο θετικο ειναι αυτο γιατι του εφυγε το λιπος που ειχε κατσει στα πλευρα του και τον στρογγυλευε). Σημερα μου τελειωσαν οι κονσερβες, οποτε αν δεν θελει να το φαει ολο ας πεινασει, αρκετα ασχοληθηκα με τις ιδιοτροπιες του\nαπό Gogo Valentinou Σαβ Σεπ 29, 2012 11:23 pm\nΜηπως ειναι εποχη τους να το περασουν???Μηπως ο καιρος τα εχει κανει ανω κατω???Λεω εγω τωρα....Πως εμεις το καλοκαιρι δεν τρωμε πολυ γιατι σκαμε απ τη ζεστη???\nαπό doremi Κυρ Σεπ 30, 2012 8:42 am\nΕίναι φθινόπωρο και δεν έχει τόση ζέστη. Τουλάχιστον το σπίτι είναι δροσερό. Την πάτησα κι εγώ γιατί τα λυπόμουν καλοκαιριάτικα με τη τόση ζέστη να τρώνε κροκέτες μόνο και τα καλόμαθα με καθημερινά φακελάκια για να παίρνουν επιπλέον υγρασία. Τώρα ανέλαβε ο Ορφέας. Κι έχει ένα νιαουρισμα παραπόνου να σου κόβονται τα ήπατα από τη λαχτάρα ότι κάτι έπαθε και τρέχω η χαζή.\nαπό Gogo Valentinou Κυρ Σεπ 30, 2012 2:38 pm\nΜες την κακομοιρια ειναι 3 μερες...λες και εχουν μεινει αδεσποτα...τρεχουν μολις φαω κατι η ειμαι στην κουζινα σαν να μην εχουν φαει ποτε...και νιαου...νιαου...και σε κοιτουν στα ματια...Σημερα εφαγαν λιγη κονσερβα γιατι τους εκοψε λορδα...Και λιγη ξηρα τροφη...Δεν τους την αλλαζω...ΤΕΛΟΣ να τρεχω ν αλλαζω τροφες και να δινω ακριβες στ αδεσποτα....Οποτε φανε...αμα φανε...\nαπό natalouko Δευ Οκτ 01, 2012 1:00 pm\nΝα σας ενημερώσω οτι η schesir άλλαξε συσκευασία και μάλλον άλλαξαν και την σύνθεση της κονσέρβας...\nΗ Kendra που τρώει μόνο δύο γεύσεις και τίποτε άλλο από κονσέρβα χτες έμεινε νηστική...\nαπό kat-cats Δευ Οκτ 01, 2012 2:07 pm\nΛοιπόν όλες αυτές οι αλλαγές έχουν αρχίσει και μου τη δίνουν.....οι δε τιμές τους είναι στα ύψη...δεν ξέρω ρε παιδιά τόσο άγχος πια αξίζει...;\nΕγώ έχω 10 κομμάτια schesir από την Τζίντζερ...είχα προλάβει και είχα ψωνίσει πριν πεθάνει...οπότε όταν θα έρθει η ώρα θα της δώσω στην Κίρα.\nΕν τω μεταξύ όμως θυμήθηκα τι μου είχε πει τότε η εκτροφέας του Ιντεφίξ να του φτιάχνω:\nαγοράζω κοτόπουλο, γαλοπούλα, μοσχάρι ή κιμά μοσχαρίσιο και τα βράζω... τα κάνουν μια χαψιά!!! θεωρώ δε ότι είναι καλύτερη πηγή πρωτείνης και ξέρω τι τρώνε. Το δε ζουμάκι έτσι όπως έχει λίγο ζελεδιάσει της το βάζω...και η Κίρα απλά τρελαίνεται να το τρώει!!!\nΕίναι φθηνότερη σίγουρα λύση, καλύτερη διατροφή κατά τη γνώμη μου, αφού παράλληλα με την ξηρά τροφή όπου έχει όλα τα συστατικά που πρέπει να τρώει, τρώει και καθαρό κρέας!\nαπό Дanae Δευ Οκτ 01, 2012 3:33 pm\nΚόψαμε τις κροκέτες για μωρά της Royal Canin κι έτσι λέω να ξεκινήσω την Acana Wild Prairie τώρα. Ήθελα Orijen, αλλά λόγω χαμηλότερης τιμής της Acana, προτίμησα αυτή. Έχω βρει και ένα μικρό γατάκι στη γειτονιά & ταΐζω και αυτό, οπότε δεν έχω επιλογή. Επιπλέον, διάβασα ότι το υψηλό επίπεδο πρωτεϊνών στην Orijen δεν λειτουργεί πάντα μόνο θετικά.\nΕπειδή έκατσα να ψάξω θέματα σχετικά με τις γατοτροφές μόλις χθες, έχω ήδη πάρει μια 2κιλη R.C. Kitten, την οποία έχω ήδη ξεκινήσει εδώ και 10 μέρες Οπότε σκέφτομαι να χρησιμοποιήσω την υπόλοιπη για τη σταδιακή μετάβαση σε Acana.\nΕπίσης, δίνω κι εγώ εβδομαδιαίως (1-2 φορές) κονσέρβα ή σολομό ή κοτοπουλάκι.\nΛυπάμαι που στο μικρό αδεσποτάκι δεν με παίρνει να δώσω το ίδιο καλή τροφή Και είναι μια γλυκιά μπουκίτσα μωρέ το κακομοιράκι...το μόνο που ζει στον δρόμο κάτω απ' το σπίτι μου. Φαντάζομαι ότι δεν πολυπατάνε λόγω 2 σκύλων που έχουν οι γείτονες.\nΥΓ: - Ο μικρός έπρεπε κανονικά να τρώει ακόμα μωρουδιακές κροκέτες, αλλά ο γιατρός μου είχε πει να αρχίσω τις kitten, εφόσον έπρεπε να αρχίσω και στον μεγάλο (έχουν όλη μέρα κροκέτες & τρώνε από όπου να 'ναι, οπότε δεν μπορώ να δίνω 2 διαφορετικές). Πειράζει λέτε;\n-Για το μικρό αδεσποτάκι είχα αγοράσει χύμα από Pet Shop, αλλά βρήκα την Josicat & διάβασα ότι είναι οικονομική και σχετικά καλή. Είναι ok να του δίνω αυτή;\nαπό ΒρουκοΜπετινόσπιτο Τετ Οκτ 03, 2012 8:34 pm\nΕγώ πιστεύω ότι πρέπει να τρώνε και νωπή τροφή.Το βραστό ψάρι,κοτόπουλο κλπ είναι τα καλύτερα σε σχέση με τις κονσέρβες που δεν ξέρουμε τι έχουν βάλει μέσα.Ο δικός μου τρώει μια μερίδα γαύρο (15 ψάρια)το πρωί και μια μερίδα το βράδυ.(ελαφρά ψημένα στο φούρνο μικροκυμάτων)Ενδιάμεσα μασουλάει καμιά 20αριά κροκέτες και το βράδυ πάλι του αφήνω ένα μπωλάκι και τσιμπάει μερικές.Αν δεν έχουμε γαύρο φρέσκο τρώει μύδια με τον ίδιο τρόπο.Η αδελφή του ένα κονσερβάκι γκουρμέ την ημέρα με τα χίλια ζόρια και μετά κροκέτες.\nΟσον αφορά την ξηρά τροφή έχουμε δοκιμάσει όλες τις grain free που υπάρχουν στην αγορά.(τοπική και διεθνή)και δεν τους αρέσει καμιά.Μόνο η granatapet τους άρεσε,μέχρι που την βαρέθηκαν κι αυτή.Μόνο την Royal outdoor δεν βαριούνται,αλλά τώρα τον χειμώνα θα τα ξαναγυρίσω στην granatapet.\nΦυσικά είναι τόσο καλομαθημένα που τα ταίζω στο στόμα για να φάνε,αλλιώς ανέγγιχτο μένει το φαί στο πιάτο. Και για να πειστείτε για τα λεγόμενα μου δείτε ένα βιντεάκι για το πως τρώει ο άρχοντας τον γαύρο. (Αν του βάλω το πιάτο κάτω ούτε που το αγγίζει)\nΈχει επεξεργασθεί από τον/την Δ² στις Τετ Οκτ 03, 2012 9:55 pm, 1 φορά (Λόγος της επεξεργασίας : διόρθωση σύνδεσμου βίντεο και embedding)\nαπό mpoulaalekoula Τετ Οκτ 03, 2012 9:23 pm\nΒρουκοΜπετινόσπιτο έγραψε: Εγώ πιστεύω ότι πρέπει να τρώνε και νωπή τροφή.Το βραστό ψάρι,κοτόπουλο κλπ είναι τα καλύτερα σε σχέση με τις κονσέρβες που δεν ξέρουμε τι έχουν βάλει μέσα.Ο δικός μου τρώει μια μερίδα γαύρο (15 ψάρια)το πρωί και μια μερίδα το βράδυ.(ελαφρά ψημένα στο φούρνο μικροκυμάτων)Ενδιάμεσα μασουλάει καμιά 20αριά κροκέτες και το βράδυ πάλι του αφήνω ένα μπωλάκι και τσιμπάει μερικές.Αν δεν έχουμε γαύρο φρέσκο τρώει μύδια με τον ίδιο τρόπο.Η αδελφή του ένα κονσερβάκι γκουρμέ την ημέρα με τα χίλια ζόρια και μετά κροκέτες.\nΤι γλυκούλης ρε συ!!??!!??!!\nαπό kat-cats Τετ Οκτ 03, 2012 9:30 pm\nΤι γάτος είναι αυτός;;; υπέροχος!!! χαχαχαχχααα θέλει το μωρό μου στο στόμα!!!\nπάντως και εγώ Άννα πιστεύω πως καλύτερα να δίνουμε τροφή όπως κοτόπουλο, κιμά, ψάρι κλπ. παράλληλα με τις κροκέτες παρά τις κονσέρβες. Και από θέμα κόστους να το σκεφτείς, είναι καλύτερα, και από θέμα ποιότητας! εντάξει που και που και κονσέρβα άμα δεν έχουμε κάτι ετοιμάσει δεν είναι άσχημα. Μια χαρά!\nαπό mpoulaalekoula Τετ Οκτ 03, 2012 9:38 pm\nkat-cats έγραψε: Τι γάτος είναι αυτός;;; υπέροχος!!! χαχαχαχχααα θέλει το μωρό μου στο στόμα!!!\nεμένα δεν τα τρώνε τα μαγειρευτα\nαπό f.m123 Τετ Οκτ 03, 2012 9:53 pm\nΠου τη βρίσκεις αυτή; Την παραγγέλνεις;\nαπό doremi Τετ Οκτ 03, 2012 11:01 pm\nΒρουκοΜπετινόσπιτο έγραψε: (Αν του βάλω το πιάτο κάτω ούτε που το αγγίζει)\nε ρε πως μας παίζουν τα άτιμα.\nαπό koneko Τετ Οκτ 03, 2012 11:08 pm\nσε παρομοια κατασταση ηταν και ο ναρουτο παλαιοτερα. Ετρωγε καποιες τροφες (που δεν του αρεζαν ιδιαιτερα) με κουταλακι. Εννοειται πως του εκοψα αυτη την κακη συνηθεια γιατι δεν ειναι δυνατον να ειμαι ολη την ωρα πανω απο το κεφαλι του για να τρωει. Εχει μια χαρα δοντια και μπορει να φαει μονος του. Αν δεν του αρεσει να τρωει απο το πιατο ας κατσει να πεινασει. Εχουν καλομαθει και μας εκμεταλλευονται\nΕιμαι και εγω υπερ της νωπης τροφης. Εχω δει τεραστια διαφορα στον ναρουτο, οποτε για μενα η ξηρα τροφη εχει "πεθανει".\nαπό f.m123 Τετ Οκτ 03, 2012 11:50 pm\nΤώρα που είδα και το βίντεο εντυπωσιάστηκα. Πώς του κρατάς τα δόντια τόσο άσπρα?\nαπό kat-cats Πεμ Οκτ 04, 2012 11:59 am\nαλήθεια;;;; θα τους βάλεις δηλ. βραστό κοτόπουλο, γαλοπούλα, κιμά ή μοσχάρι....και θα πουν όχι;;;; εμένα της αρέσουν όλα πολύ με λιγότερο από όλα τον κιμά...της βάζω και το νερό που έχει γίνει σαν ζελέ...και το κάνει να... όχι αμέσως όμως μέχρι το μεσημέρι....\nαπό mpoulaalekoula Πεμ Οκτ 04, 2012 12:04 pm\nΈχω δοκιμάσει με κοτόπουλο και μοσχάρι. Και βάζω και το τζουμι..Τίποτα\nαπό Debbie4ever Πεμ Οκτ 04, 2012 12:32 pm\nΟύτε εμένα! Του είχα βράσει κοτόπουλο! Μόνο το ζουμί έφαγε! Κι από όλα τα άλλα μόνο αυτό τρώει! Το κρέας ούτε που το κοιτάει!


Drama Town: Η ανευθυνότητα του κυρίου Σαμαρά\nΗ ανευθυνότητα του κυρίου Σαμαρά\nΔεν είναι η πρώτη φορά. Το έχει ξανακάνει.\nΤο 2010 όταν η κυβέρνηση Παπανδρέου πάλευε να γλυτώσει τη χώρα απο την άτακτη χρεωκοπία αρνήθηκε να ψηφίσει το πρώτο μνημόνιο - "δεν θα συνδράμω στο λάθος" έλεγε εκ του ασφαλούς.\nΑντ'αυτού πήγαινε στο Ζάππειο για να υποσχεθεί αυτά που ήθελε να ακούσει ο κόσμος. Προσαρμογή χωρίς επώδυνα μέτρα. Λες και υπάρχουν μάγοι με τα Δώρα.......\nΚαι έτσι βοήθησε όσο κανένας αλλος να γεννηθεί ο αριστερός και δεξιός λαϊκισμός που σήμερα τρώει τη χώρα...\nΤο 2012 αρνήθηκε να δώσει στην κυβέρνηση Παπαδήμου τον χρόνο που χρειαζόταν και προκάλεσε εκλογές - βιαζόταν να γίνει Πρωθυπουργός. Και οδήγησε τη χώρα στα πρόθυρα της καταστροφής και της εξόδου απο το Ευρώ πριν κάνει (ευτυχώς) τη μεγάλη κωλοτούμπα.\nΚαι σήμερα ανεβάζει το έργο "να φύγουμε απο τα μνημόνια" με απόλυτη περιφρόνηση στους κινδύνους που μια παρόμοια κίνηση έχει για την ακόμα εύθραυστη Ελληνική οικονομία.\nΜε την κυνική λογική ότι αν δεν του βγει, αν δεν βρει τους 180 και χάσει τις εκλογές, ο Τσίπρας θα κληρονομήσει μια βόμβα έτοιμη να εκραγεί. Γιατί είναι άλλο για μια νέα κυβέρνηση να διαπραγματεύεται όταν η χώρα είναι μέσα σε πρόγραμμα με εξασφαλισμένη χρηματοδότηση και άλλο όταν είσαι στο έλεος των αγορών. Στη δεύτερη περίπτωση μετράει μέρες ήδη απο την ορκομωσία της.\nΜόνο που η βόμβα πάει να σκάσει στα ίδια του τα χέρια. Οι εταίροι μας και οι αγορές φοβούνται οτι χωρίς κάποιου είδους επιτήρηση μεταρρυθμίσεις δεν πρόκειται να κάνουμε ποτέ και θα ξαναβρούμε γρήγορα τις παλιές κακές συνήθειες. ("Να ξαναβρούμε την κανονικότητα" που λέει κι ο άλλος). Γιατι ναι μεν δεν θέλουν τον Τσίπρα αλλά ούτε εμπιστεύονται τον Σαμαρά.\nΘεία Δίκη; Ναι, αλλά η χώρα τι φταίει;\nΖητείται επειγόντως κάποιος για να μας βγάλει όχι απο το μνημόνιο αλλά από το καταστροφικό δίλημμα μεταξύ Σαμαρά και Τσίπρα...


Home Υπηρεσίες Περιποιήση Προσώπου Κατά της Ακμής-Λιπαρότητας\nΌποιος έχει ακμή, σίγουρα ονειρεύεται να ξυπνήσει το πρωί και να μην δει «αλλο ένα σπυράκι» στο προσωπό του ή και στο σώμα του.\nΟι πιο δραστικές περιποιήσεις γίνονται τον Χειμώνα και βασίζονται κυρίως στα οξέα φρούτων (όπως το σαλικυλικό οξύ, το λακτικό οξύ κλπ)\nΑκόμα και στις πιο δραστικές περιποιήσεις μας, σεβόμαστε την επιδερμίδα, προσφέροντας της αντιοξειδωτικά και βιταμίνες σε συνδυασμό με οξέα φρούτων. Για αυτό έχουμε επιλέξει τα συστήματα αναδόμησης της ph Formula και πιο συγκεκριμένα την A.C.N.E. Για πολύ ερεθισμένες επιδερμίδες, οι οποίες έχουν ροδόχρου ακμή, επιλέγουμε την Chronic Redness και αν η επιδερμίδα παρουσιάζει σημάδια (υπερμελαγχρώσεις) από ακμή που έχει υποχωρήσει, τότε ιδανική είναι η M.E.L.A.\nΤο καλοκαίρι, προσέχουμε τι θα εφαρμόσουμε στο δέρμα για να μην αντιδράσει με τον ήλιο. Σε αυτή την περίπτωση ρυθμίζουμε την έκκριση του σμήγματος με ένζυμα, όπως η Ενζυματική περιποίηση και η Multi Vitamin Complex -PB Serum.\nΚι επειδή η ακμή δεν εμφανίζεται μόνο στην εφηβεία, με την Anti Aging Blemish Control, συνδυάζουμε την αντιγήρανση και την ρύθμιση της λιπαρότητας ή της ακμής, με μία περιποίηση.\nΙδανικά, σε συνδυασμό με τις καλλυντικές περιποιήσεις μας, εφαρμόζουμε συνδυασμό παλμικού φωτός με ραδιοσυχνότητες, με την Τεχνολογία ELOS AC.\nΈχουμε την γνώση, την εμπειρία και τα κατάλληλα προϊόντα και μηχανήματα για να περιορίσουμε ή να εξαφανίσουμε την ακμή.\nΑρχικά είναι σημαντικό για εμάς, να κατανοήσετε τους κύριους παράγοντες που δημιουργούν την ακμή και σταδιακά να απομακρύνουμε με καθαρισμούς το σμήγμα που ήδη έχει «συσσωρευτεί» στους σμηγματογόνος αδένες, να περιορίσουμε την υπερέκριση του σμήγματος με τις κατάλληλες περιποιήσεις στον χώρο μας και με προϊόντα φροντίδας στο σπίτι σας.\nΛΙΠΑΡΟ ΔΕΡΜΑ & ΑΚΜΗ - ΤΙ ΕΙΝΑΙ\nELOS AC - Παλμικό φως & Ραδιοσυχνότητες\nΤο Aurora AC χρησιμοποιεί ένα συγκεκριμένο φάσμα φωτεινής ενέργειας που έχει ως στόχο τα βακτήρια που προκαλούν την ακμή. Συνδυάζει την φωτεινή ενέργεια του παλμικού φωτός - IPL (βραχέα μήκη κύματος του κυανού φάσματος) και την ενέργεια των ραδιοσυχνοτήτων - RF, για να μειώσει τις φλεγμονώδεις βλάβες της ακμής και τον απαιτούμενο χρόνο επούλωσης τους. Έτσι εξομαλύνεται η υφή και η χροιά του δέρματος.\nΧημικά peeling ΑCID ART – Farmona\nβλέπε peeling ACID ART\nA.C.N.E - pH formula\nβλέπε A.C.N.E - pH formula\nMulti Vitamin Complex -PB Serum\nΚαινοτόμα περιποίηση για λιπαρά δέρματα ή δέρματα με τάση ακμής.\nΚοκτέιλ βιταμινών του συμπλέγματος Β, Κερατινάση και λιπάση\nΒλέπε YELLOW PEEL\nΒλέπε ΓΛΥΚΟΛΙΚΟ ΟΞΥ\nΒλέπε ΣΑΛΙΚΥΛΙΚΟ ΟΞΥ\nΠεριποίηση εξισορρόπησης για το ακνεϊκό δέρμα\nΕίναι κατάλληλη αγωγή για το ασφυξιακό και ακνεϊκό δέρμα. Περιέχει φυσικά ένζυμα φρούτων και ενεργά συστατικά με αντισηπτική, αντιοξειδωτική και αντιφλεγμονώδη δράση, τα οποία συμβάλλουν στην απολέπιση της επιδερμίδας και στην διάνοιξη των κλειστών πόρων.


ΠΑΟ - Ολυμπιακός 2-1, ή αλλιώς ... 51-84! :: Reds Against The Machine\nΠΑΟ - Ολυμπιακός 2-1, ή αλλιώς ... 51-84!\nΓράφτηκε απο MakTheBet στις 19:17 | 15-02-2021\nΤο παιχνίδι έχει λίγες ώρες που έχει τελειώσει και ακόμα δε μπορώ να πιστέψω το τελικό σκορ. Για να φανταστείτε, ξαναβλέπω τα στιγμιότυπα του αγώνα και περιμένω τις φάσεις των Χασάν, Σίλβα, Ανδρούτσου και Μασούρα να καταλήξουν ... γκολ. Όχι τίποτ'άλλο, αλλά για να πάει και ο Τάκαρος ... ταμείο. Αλλά η πόρνη η μπάλα δεν ήθελε...\nΤο παιχνίδι Ολυμπιακός - Παναθηναϊκός είναι για μένα το μοναδικό πραγματικό ντέρμπι της Ελλάδας (τα τοπικά ντέρμπι τύπου ΑΕΚ-ΠΑΟ και ΑΡΗΣ-ΠΑΟΚ είναι δευτερεύουσας σημασίας), είναι ένα ντέρμπι γοήτρου όπως και να'χει και ακριβώς επειδή έχει αυτήν την ιδιαιτερότητα, έχω πει πάρα πολλές φορές πως, σε ό,τι κατάσταση κι αν είναι οι δύο ομάδες, το παιχνίδι αυτό είναι αμφίρροπο. Ποιος ξεχνάει άλλωστε τη σεζον 2009-10 όπου ο ΠΑΟ έκανε το νταμπλ αλλά ο Ολυμπιακός τον κέρδισε μέσα-έξω χωρίς να δεχθει γκολ? Έτσι είναι αυτά...\nΕννοείται παίζει ρόλο και το κίνητρο στην εκάστοτε περίπτωση καθώς επίσης και οι στόχοι του καθενός, καθώς άλλο είναι να έχει ο ένας μοναδικό κίνητρο να διατηρήσει το αήττητο σερί, έχοντας κατά 90% εξασφαλισμένο το Πρωτάθλημα και με αγώνες Κυπέλλου και Ευρώπης να έπονται κι άλλο να είσαι εκτός Πρωταθλήματος και Ευρώπης από τον ... Σεπτέμβριο και να θέλεις να κερδίσεις τον αντίπαλο αποκλειστικά και μόνο για λόγους ... γοήτρου. Φυσικά και έπαιξε ρόλο και ο παράγοντας τύχη καθώς έτσι είναι η μπάλα. Σε κάποια ματς σε θέλει, σε άλλα δε λέει να μπει με τίποτα....\nΟ Ολυμπιακός λοιπόν, για πολλούς και διάφορους λόγους, δεν κατάφερε να επικρατήσει του Παναθηναϊκού με αποτέλεσμα να γνωρίσει την ήττα και να σταματήσει το αήττητο σερί που "έτρεχε" από την περασμένη σεζόν. Και ως γνωστόν, μετά από μια ήττα του Ολυμπιακού ξεκίνησε το ... πάρτυ του αντιολυμπιακού μετώπου. Έτσι είναι μάγκες. Τα ίδια έκαναν μετά τη ΜΟΝΑΔΙΚΗ ήττα του 2019, τα ίδια έκαναν μετά τη ΜΟΝΑΔΙΚΗ ήττα του 2020, τα ίδια κάνουν και τώρα.\nΤόσο καιρό περιμένουν το στραβοπάτημα. Λογικό είναι να ξεσαλώνουν. Αυτή είναι η δουλειά τους άλλωστε. Το θέμα είναι όμως το τι πρέπει να κάνουμε εμείς και εμείς οφείλουμε να μην "τσιμπάμε". Να μην τσιμπάμε στο μηδενισμό, στην απαξίωση, στη δημιουργία εντυπώσεων, στην καταστρατήγηση κάθε λογικής, την οποία προσπαθούν να περάσουν οι "απέναντι". Ούτε ο Μαρτίνς έγινε ξαφνικά μυρωδιάς, ούτε οι Μασούρας και Ανδρούτσος έγιναν ... παλτά επειδή έχασαν τις ευκαιρίες. Μην τρελαθούμε τελείως.\nΘα επανέλθω με νέο, αναλυτικότερο άρθρο επ'αυτού. Το παρόν άλλωστε, αποτελεί απλώς ένα σύντομο σχόλιο σχετικά με το χθεσινό παιχνίδι... Α, και για να μην το ξεχάσω (και για να δικαιολογήσω και τον τίτλο του άρθρου), μετά τη χθεσινή νίκη του Παναθηναϊκού, το συνολικό σκορ στις νίκες μεταξύ Ολυμπιακού και ΠΑΟ είναι 84-51 υπέρ μας! Εντάξει, υπάρχουν και χειρότερα, μιας και ο ΠΑΟΚ πρόσφατα έφτασε τις ... 90 ήττες, αλλά παρ'όλα αυτά, 84 νίκες και συνολικά 33 περισσότερες από τον "αιώνιο" αντίπαλο, δεν το λες και λίγο...\nQUIZ: Τι πανηγυρίζουν στην κάτωθι φωτογραφία οι παίκτες του ΠΑΟ?\nΑ) Την πρόκριση στους ομίλους του Champions League\nΒ) Την κατάκτηση του Πρωταθλήματος Ελλάδας\nΓ) Την κατάκτηση του Κυπέλλου Ελλάδας\nΔ) Την πρώτη νίκη επί του Ολυμπιακού μετά το 2017 και τη μείωση της διαφοράς στο -16\nΥΓ1: Άλλοι κοιτούν τον ουρανό και χάνονται...\nΥΓ2: Ήταν τρομακτικά εμφανής η απουσία του Μ'Βιλά χθες.... Μακάρι ο Γάλλος να είναι διαθέσιμος με την Αϊντχόφεν...\nΥΓ3: Να είσαι Ιβαν και να βλεπεις την ομαδα του Αλαφουζου με το 1/10 του δικού σου μπάτζετ να είναι τόσο κοντά σου στη βαθμολογία... Πώς να νοιώθεις άραγε?\nΥΓ4: Δεν πρέπει να έχετε παράπονο. Σε προηγούμενο αρθρο σας έδωσα και την πληροφορία ότι μετά τις ανανεώσεις που είχαν ήδη ανακοινωθεί, αναμένονταν κι άλλες. Έτσι λειτουργούν οι σοβαρές ομάδες. Κρατούν τον κορμό και είναι έτοιμες για του χρόνου. Κι αν προκύψει κάποιο ενδεχόμενο πώλησης, το βλέπουμε...\nΥΓ5: Συνεχίστε να μείνετε συντονισμένοι... Βρισκόμαστε σε ... έξαψη!!!\nΥΓ6: Καλή συνέχεια σε όλους, με υγεία πάνω απ'όλα...


Τα αντικρουόμενα σινιάλα ΗΠΑ-Κίνας πιέζουν τις ασιατικές αγορές - thebanker.gr\nΑπομακρύνονται από το υψηλό εξαμήνου οι ασιατικές μετοχές, καθώς τα αντικρουόμενα σινιάλα που στέλνουν Κίνα και ΗΠΑ ως προς την πρόοδο που έχει επιτελεστεί στις εμπορικές τους διαπραγματεύσεις, δημιουργεί αμφιβολίες για το ενδεχόμενο να υπάρξει σύντομα εκεχειρία που θα τερματίσει τον καταστροφικό δασμολογικό πόλεμο μεταξύ των δυο μεγαλύτερων οικονομιών του κόσμου.\nΜια ημέρα νωρίτερα, η είδηση πως Πεκίνο και Ουάσινγκτον συμφώνησαν στην άρση δασμών στο πλαίσιο της πρώτης φάσης μιας εμπορικής συμφωνίας, είχε δημιουργήσει αισιοδοξία στις παγκόσμιες αγορές.\nΩστόσο, πηγές που επικαλείται το Reuters ανέφεραν πως το σχέδιο αντιμετωπίζει έντονες αντιδράσεις από εντός του Λευκού Οίκου και από εξωτερικούς συμβούλους.\nΟ δείκτης MSCI Ασίας-Ειρηνικού εκτός Ιαπωνίας υποχωρούσε κατά 0,4%, απώλειες 0,45% για τον Shanghai Composite στις 2.965 μονάδες, 0,42% για τον CSI στις 3.975 μονάδες, 0,33 για τον Kospi στις 2.137 μονάδες, 0,82% για τον Hang Seng στις 27.618 μονάδες και οριακές απώλειες για τον δείκτη ASX στις 6.833 μονάδες.\nΑντιθέτως, ο δείκτης Nikkei του Τόκιο έκλεισε 0,26% υψηλότερα στις 23.391 μονάδες.


Η Williams FW43.\n3.753 Επισκέψεις στο άρθρο - Ημερομηνία δημοσίευσης: 17/2/2020\nΝα αφήσει πίσω της την περσινή καταστροφική χρονιά θέλει η βρετανική ομάδα. Η Claire Williams εμφανίζεται αισιόδοξη.\nΤο νέο της μονοθέσιο για την σεζόν που ξεκινά σε λίγες εβδομάδες αποκάλυψε η Williams ελπίζοντας πως θα κάνει μια πολύ καλύτερη χρονιά από την περσινή. Η κωδική ονομασία του μονοθέσιου είναι FW43 και, όπως μπορείτε να δείτε, τα χρώματα που έχει πάνω του είναι πολύ διαφορετικά σε σχέση με τον προκάτοχό του.\nΣτη σεζόν που ολοκληρώθηκε η Williams κατετάγη τελευταία στην βαθμολογία των Κατασκευαστών καταφέρνοντας να πάρει μόνο ένα βαθμό από τον Kubica ολόκληρη την χρονιά. Τα προβλήματα και οι καθυστερήσεις είχαν ξεκινήσει από την αρχή των δοκιμών και συνεχίστηκαν μέχρι και το τέλος της περσινής σεζόν με αποτέλεσμα να είναι χωρίς καμία αμφιβολία η πιο αδύναμη ομάδα του grid.\nΗ Claire Williams πάντως φαίνεται αισιόδοξη για την φετινή σεζόν λέγοντας: «Γίνεται ένα νέο ξεκίνημα φέτος. Έχουμε αφιερώσει πολύ χρόνο στο να βελτιώσουμε τα αδύναμα σημεία μας και να έχουμε τους σωστούς ανθρώπους και τις σωστές συνθήκες ώστε να φτιάξουμε ανταγωνιστικά μονοθέσια. Είμαστε αποφασισμένοι να ξαναχτίσουμε την Williams και να γίνουμε ξανά ανταγωνιστικοί».\nΚαι τη νέα σεζόν η Williams θα χρησιμοποιεί κινητήρες Mercedes και το δίδυμο των πιλότων θα αποτελείται από τους Russell και Latifi.\nTags: WILLIAMS, ΜΟΝΟΘΕΣΙΟ


Μητσοτάκης: Θα κάνουμε ό,τι μπορούμε να εξαφανίσουμε το μίασμα του αντισημιτισμού\nThursday, 23 March 2017 10:56\n«Οι σχέσεις μεταξύ των δύο χωρών είναι στρατηγική». Με θερμά λόγια για τις σχέσεις των δύο λαών αλλά και τις προοπτικές περαιτέρω ενίσχυσης της συνεργασίας Ελλάδας-Ισραήλ, μίλησε ο Κυριάκος Μητσοτάκης σε εκδήλωση του Ελληνο-Ισραηλινού Επιμελητηρίου.\nΟ πρόεδρος της Νέας Δημοκρατίας υπενθύμισε πως ο πατέρας του, Κωσταντίνος Μητσοτάκης, 10 ημέρες αφότου έγινε πρωθυπουργός το 1990, προχώρησε στην επίσημη αναγνώριση του κράτους του Ισραήλ, «διορθώνοντας μια παραφωνία», όπως είπε χαρακτηριστικά, ενώ ένα μήνα μετά πραγματοποίησε την πρώτη επίσημη επίσκεψη Έλληνα πρωθυπουργού στο Ισραήλ.\n«Η σχέση μεταξύ Ελλάδας και Ισραήλ είναι στρατηγική σχέση με μεγάλο βάθος, μια σχέση που δεν αμφισβητείται στον πυρήνα της» είπε, προσθέτοντας πως η χώρα μας έχει να μάθει πολλά από το Ισραήλ στον μεταρρυθμιστικό τομέα και στον τομέα της επιχειρηματικότητας.\nΣύμφωνα με τον κ. Μητσοτάκη, όπως μετέδωσε το Αθηναϊκό Πρακτορείο, το Ισραήλ αποτελεί ένα προσιτό παράδειγμα για την Ελλάδα, καθώς πολλά από τα πράγματα τα οποία έχει κάνει το Ισραήλ είναι συναφή και εφαρμόσιμα στη χώρα μας.\nΟ πρόεδρος της ΝΔ αναφέρθηκε στη στρατηγική του Ισραήλ όσον αφορά τη στήριξη σε νεοφυείς επιχειρήσεις καινοτομίας, ενώ αναφέρθηκε και στο πρόγραμμα Τζέρεμι που εφαρμόστηκε για πρώτη φορά στην Ελλάδα, με στόχο την ενίσχυση των start ups το 2011.\n«Το πρόγραμμα ήταν επιτυχημένο, χαίρομαι που συνεχίζεται από το ευρωπαϊκό ταμείο επενδύσεων» τόνισε, θέτοντας ως στόχο τη δημιουργία ενός δυναμικού σχεδίου επιχειρηματικότητας.\nΟ πρόεδρος της ΝΔ αναφέρθηκε και σε άλλους τομείς όπου μπορεί να επεκταθεί η ήδη υπάρχουσα συνεργασία των δύο χωρών, όπως είναι η αμυντική συνεργασία, η συνεργασία στον πρωτογενή τομέα με την ανταλλαγή τεχνογνωσίας και ο τουρισμός. Αναφέρθηκε δε, εκτενώς στις σχέσεις των δύο λαών, τονίζοντας πως η συνύπαρξη υπήρξε υπόδειγμα αλληλοσεβασμού και συνεργασίας.\n«Είμαστε ιδιαίτεροι υπερήφανοι για τους Έλληνες πολίτες που στάθηκαν στο πλευρό των Εβραίων αδερφών τους στα χρόνια της κατοχής. Έχουμε μια υποχρέωση να μην ξεχνάμε την ιστορία, το Ολοκαύτωμα ως ένα ασήκωτο βάρος στη συνείδηση της ανθρωπότητας. Ξέρουμε ότι δεν θα μπορέσουμε ποτέ να εξαφανίσουμε το μίασμα του αντισημιτισμού. Όμως θα κάνουμε ό,τι μπορούμε» είπε προσθέτοντας πως «θα πρέπει να πολεμήσουμε τον ρατσισμό και τη μισαλλοδοξία μέσα από την ενίσχυση της σχέσης των δύο κρατών».